Bukedde Online - Ssemaka w'abaana 14 ayise ebibuuzo bya PLE\nSsemaka w'abaana 14 ayise ebibuuzo bya PLE\nAbalenzi n'era baleebezza abawala\nPoliisi ya Militale batadde ab'akakiiko k'ettaka...\nSSEMAKA w’abakyala babiri n’abaana 14 eyatudde P7 ayise n’awaga nti kaayongere okwanika amatofaali gakale afune ssente ezinaamuyamba mu siniya. Ssentebe ow’emyaka 45 ayise ebibuuzo bya PLE\nSsentebe ( ku ddyo) ng’ali ne famire ye\nYali yakoma mu P.6 mu 1989. John Bosco Mutebe ow’emyaka 45, era ye ssentebe wa John Kyeeya - Bwaguusa LC1 mu ggombolola y’e Namwendwa Buyende, yafunye obubonero 26. Eng. 8, Math 7, SST 4 ne Science. 7.\nEbigezo yabituulidde ku Kyeeya mu kibiina baabaddemu abayizi 129. Mutebe, ng’era musomesa wa Katekisimu (catechist) ku Klezia ya St. John Chrizestom Ngandho mu disitulikiti y’e Buyende, Bukedde amusanze akuba matofaali afune fiizi z’okumuyingiza siniya agambye nti awatali kubuusabuusa, ebigezo ajja kubikuba oluku mu mutwe kuba yajja okusoma ng’amaliridde.\n‘Obuwanguzi bundi mu ttaano kuba najja mmazeeko nga muwogo, n’ekirubirirwa ky’okufuuka omuntu omuyivu, nfune obukugu nkole emrimu mu byalo bikulakulane, “ Mutebe bw’awera.\nSiniya ayagala kugisomera ku St Peter’s SS Namwendwa ery’essudde kiromita nga ssatu okusobola okukwataganya emisomo, emirimu gya LC n’okulabirira amaka. Ebigezo yabikola ne muwala we, Elizabesi Nambi, 13, eyasomera ku Proud Times PS eririnaanye kitaawe mwe yasomera.\nMuwala we omulala, Florence Kyokaali15 , agenda mu S3 ku St. Peter’s SS Namwendwa era Mutebe yagambye nti bw’alimala S4 agenda kusoma byabulimi omuli okulima, sayansi w’ettaka, okugema n’okujanjaba ebisolo n’ebinnyonyi, kuba bino bwe bugagga abantu abawansi bwe balina, obwetaaga babeere n’omukugu abitegeera abayambenga.\nMutebe yafuuka ‘sereebbu’ omwaka oguwedde era kati buli w’ayita abantu bamuwerekera. Obwassentebe y’akabumalako emyaka17 era ayagala ekisanja ekirala.\nEky’amukaka okuddayo asome gye mikisa egy’amuyitangako olw’obutaba na biwandiiko bya maanyi, olwo abaana b’asinga obukulu ab’asomye nebamuyisaamu amaaso. .\nOkusinzira ku mukulu w’essomero, Sam Caleb Opio, Mutebe lwe yeewandiisa b’amulowoleza nti azze okulambula essomero nga ssentebe nga ky’ababuukako bwe yakawangamula nti azze kusoma.


Okukuba Gen. Katumba Wamala amasasi, wuuno tumuzudde ali MulagoOkukuba Gen. Katumba Wamala amasasi, wuuno tumuzudde ali Mulago\nMUNYAMBE! Okukuba Gen. Katumba Wamala amasasi, wuuno tumuzudde ali mu ddwaaliro e Mulago, yakubiddwa essasi mu kigere\nBoniface Muchunguzi myaka 25, eyasimatuse okuttibwa, kuwandagaza amasasi agaabadde gagendereddwamu okutta eyali omuddumizi w’amagye mu ggwanga Gen. Katumba Wamala ali mu mbeera mbi nga yetaaga buyambi.\nGen. Katumba yalumbiddwa, abatemu abatamanyiddwa okuttibwa ku Lwokubiri ku makya e Kisaasi ku luguudo lwa Kisota.\nMu bulumbaganyi, muwala we Brenda Nantongo ssaako ne ddereeva we Haruna Kayondo battiddwa wabula ekirungi Gen. Katumba wadde yakubiddwa amasasi ku mikono, yasobodde okusimatuka ssaako n’omukuumi we Sgt. Khalid Koboyoit.\nMu kuwandagaza amasasi, omu ku batuuze Muchunguzi ku myaka 25 yakubiddwa essasi mu kugulu nga mu kiseera kino, ali mu ddwaaliro ekkulu e Mulago.\nMuchunguzi eyakubiddwa essasi\nMuchunguzi agamba nti mutunzi wa Baatule nga yakubiddwa essasi, bwe yabadde ali ku mulimu gwa mukama we.\nWakati mu kulukusa amaziga, agamba nti essasi lyamukutte omugulu ogwa ddyo era yavuddemu omusaayi nga tamanyi kimutuseeko.\nMuchunguzi agamba nti mu ddwaaliro e Mulago, yatwaliddwayo Ambulensi, eyabadde eyitiddwa okutwala Gen. Katumba mu ddwaaliro bwe yabadde akubiddwa amasasi.\nAlipoota y’abasawo mu ddwaaliro e Mulago eraga nti essasi lyamenye Muchunguzi eggumba nga y’emu ku nsonga lwaki yetaaga okuyambibwa, okusobola okufuna obujanjabi.\nGen Katumba alaga engeri gye yasimatuse amasasi!\nGen. Katumba agamba nti abatemu batandiise okukuba emmotoka amasasi era mu kusooka yabadde amannyi waliwo Pikipiki ebatomedde.\nAgamba nti okuzuula nti masasi, muwala we Brenda yabadde akubiddwa era bwe yabadde agenda okufa yagambye nti ‘Jesus’.\nKatumba agamba nti yagudde wansi mu ntebe okutaasa obulamu kyokka oluvanyuma yasobodde okufuna, obuvumu okuggulawo oluggi lw’emmotoka okusobola okwetaasa kyokka muwala we Brenda yabadde amaze okufa ne ddereeva Haruna.\nKatumba yatwaliddwa mu ddwaaliro lya Malcolm e Kisasi okufuna obujanjabi obusookerwako oluvanyuma bamwongeddeyo ku Medipal International Hospital mu Kampala okulongosebwa kuba yabadde akubiddwa amasasi ku mikono.\nAbatemu basse muwala wa Katumba Branda ne ddereeva we Kayondo kyokka omukuumi we Sgt. Khalid Koboyoit teyafunye kisago kyonna.\nMu kiseera kino Poliisi ekyanoonya abatemu.\nEbirala ebifa mu ggwanga – https://www.facebook.com/GalaxyFm1002/videos/146133747551408


Wuuno Abdu Malik Kiberu omuvubuka okuva e Mukono ayagala ekifo ky'omubaka wa Bavubuka mu Buganda - Watchdog Uganda\nAbdu Malik Kiberu ayagala okukiikirira abavubuka mu Buganda\nEBY’OBUFUZI Muzannyo ennaku zino ogw’ettaniddwa ennyo abavubuka nga batuukiza enjogera egamba nti be bakulembeze ab’enkya.\nKati tukuletedde omuvubuka embulakalevu Abdu Malik Kiberu omutuuze ku kyalo Nabuti mu Division ye Mukono ayagala ekifo ky’okukiikirira abavubuka mu Buganda lukiiko lwe Ggwanga olukulu.\nKiberu owe myaka 26 gyokka nga Puliida omutendeke okuva mu Ttendekero lya Uganda Christian University (UCU) agamba nti okuva nga muto kibadde kirooto kye okukulembera ku bavubuka naddala ku mutendera ogwawaggulu, kubanga balina ebizibu bingi ate nga abakulembeze baabwe oluusi bibalema okukwatako.\nOno gwe twasanze nga agenda okwewandiisa ku kitebe kye kibiina kya NRM e Kyadondo, era nga awerekeddwako abakulembeze ba bavubuka okuva mu Mukono ne Disitulikiti endala yagambye nti, emu ku nsonga esinze okumuleeta kwe kulaba nga ensonga za bavubuka zivaayo bulungi mu Palimenti abakulu bonna bazitegeere nga lye limu ku ddagala elijja okubawonya ebizibu ebibazimbyeko akayumba.\nKiberu ali mu Suuti eya kitaka mu lukungaana lwa bavubuka e Kayunga gye buvuddeko\nAgamba nti alina obumanyirivu mu bukulembeze kubanga yaliko mu bukulembeze mu Ttendekero lya UCU e Mukono ate gye yava ne yeegatta ku Ttendekero ly’ebyekijaasi n’obukulembeze e Kyankwanzi gye yamala emyezi esatu bwe ddu nga atendekebwa okubeera omukulembeze ow’omulembe.\n“Nga maze okuva e Kyankwanzi neegatta ku Ttendekero lya Liberty University mu America gye nakugukira mu bya mafuta ne Gaasi (Oil and Gas Management) nga eno yali Diguli yange ey’okubiri.\nmu Ttendekero lye limu era naddayo ne nsoma diguli endala mu by’obufuzi ne nkulakulana mu bantu nga eno nayo nagimala ninda kuntikkira” Kiberu bwe yagambye.\nLwaki Kiberu yasalawo okudda mu Uganda\n“Bwe nabeera mu America nakizuula nga teri kyamaanyi kiriyo ate nga n’abavubuka bannaUganda abaliyo babonaboona nnyo, kwe kusalawo okudda awaka abeeko kyayambako mu kusitula embeera za bavubuka mu Uganda.\nEmbeera ye bbula lye mirimu mu Uganda eri abavubuka yetaaga kusalira magezi kubanga abaana bangi abavubuka mu kiseera kino tebalina mirimu ekibaviiriddeko okudda ku mize omuli okukuba zaala n’okunywa enjaga.\nKiberu ku ddyo nga ali n’abavubuka be Buvuma gye Buvuddeko\nKu mulembe gwanga nga mpereddwa omukisa okubakulembera bino ngenda kubilwanako kubanga nakyo kifuuse kizibu, okugeza mu kiseera kino ekya Covid nga Sports Betting takola abavubuka babonyebonye nnyo kubanga baatuuka nokuba nga tebalina kye balya kubanga zaala baali baamufuula mulimu ekitali kituufu.\nTwagala beenyigire mu by’obulimi, Obulunzi ne mirimu emilala obwa Ssemugayaavu mu bavubuka bugwewo.\nOno agenda kulondebwa abakulembeze ba bavubuka ba NRM mu Buganda okusooka oluvanyuma yeetabe mu kulonda okwe Ggwanga lyonna okwabavubuka mu 2021.\nHow businessman Karim Hirji allegedly grabbed his late wife's multi-billion estate, denying his step children right to inheritance


Bukedde Online - FDC etiisizza okufaafagana n'abasuubuzi abaagala okubalemesa okwekalakaasiza mu Kampala\nFDC etiisizza okufaafagana n'abasuubuzi abaagala okubalemesa okwekalakaasiza mu Kampala\nKitatta omusango gw'okusangibwa ne mmundu...\nAbalongo ba Kibuule: Omu olwagudde mu Swimming...\nABA FDC batiisizza okufaafagana n’abasuubuzi b’omu Kampala abasabye poliisi okugaana okwekalakaasa kwonna mu kibuga wakati nga bagamba nti bafiirwa ssente nnyingi buli lwe kubaayo.\nMu ngeri y’emu FDC era eyanukudde abamu ku banene ba DP n’ab’omukago gw’ekibiinaa kino abakkukkuluma olw’enkolagana eyatandikiddwaawo wakati w’omubaka Robert Kyagulanyi ow’ekisinde kye ‘People Power’ n’ab’omukago gwa FDC abeeyita ‘Peoples government’’ (FDC) n’egamba nti gwe kyanyize wa ddembe okukola ky’ayagala kuba Bobi Wine muntu mukulu eyesalirawo.Aba DP abamu balangidde FDC okwefunza omuntu wabwe Bobi Wine.\nBino omwogezi wa FDC Ssemujju Nganda yabitegeezezza bannamawulire ku kitebe ky’ekibiina e Najjanankumbi. Kino kidiridde abamu ku basuubuzi b’omu Kampala abaakulembeddwa Yasin Ssematimba okwemulugunya ku kwekalakaasa kwa bannabyabufuzi okutata mu kibuga kwe bagamba nti kugotaanyizza eby’obusuubuzi era kubafiriza. Abasuubuzi bano baasabye omuduumizi wa poliisi Okoth Ochola okutangira okwekalakaasa kwonna mu Kampala wakati.\nKyokka Ssemujju Nganda yagambye nti poliisi n’ebitongole ebikuumaddembe kati byegattiddwaako obumu ku bubinja bw’abantu abaagala okulemesa Bannayuganda okulwanirira eddembe lyabwe. Yagambye nti obumu ku bubiina buno kuliko n’akabasuubuzi abaagambye nti baagala okwekalakaasa mu Kampala wakati kuwerebwe olwo Ssemujju kwe kwebuuza oba abagaana okwekalakaasa ekibuga bakirinako ekyapa.\n‘’Tukyetegereza ebigendererwa byabwe (eby’abasuubuzi) era bwe tunazuula nti byakutyoboola ddembe lyaffe tujja kufaafagana’’ Ssemujju bwe yaambye. Ku nsonga z’aba DP abamu abawakanya enkolagana ya People Power ekikulirwa Bobi Wine n’e Peoples Government abakulemberwa Col. Kiiza Besigye, Ssemujju yagambye nti Bobi Wine muntu mukulu eyesalirawo n’agamba nti abakiwakanya bagende ku poliisi bwe kiba kibanyiga.\nFDC era yagambye nti tegenda kwetaba mu nsisinkano y’ebibiina by’obufuzi ebirina ababaka mu palamenti eya IPOD ng’egamba nti NRM eremeddwa okutereeza embeera y’ebyobusuubuzi.FDC yagambye nti egenda kugenda maaso kutalaaga ebizinga by’e Buvuma n’e Kalangala ng’ekunga abantu okuwakanya embeera y’ebyobufuzi eriwo mu ggwanga gye baayogeddeko nti mbi.


Bukedde Online - Muntu akwasizza Amuriat ofiisi n’amulabula ku ba FDC\nEngeri omumyuka wa Mugabe owookubiri gye...\nZaake akomyewo awera, Faaza Lusiba amulabudde...\nAdded 3rd December 2017\nAmuriat ng’akwasa Mugisha Muntu ekirabo ky’akatabo okumusiima.\nPULEZIDENTI w’ekibiina kya FDC omuggya, Patrick Obboi Amuriat alayiziddwa, abadde pulezidenti Rt. Maj.Gen. Mugisha Muntu n’amukalaatira okwegendereza abantu b’agenda okukola nabo.\nMuntu okwogera bino yabadde akwasa Amuriat ofiisi mu butongole ku Lwokutaano oluvannyuma lw’okulayizibwa ku kitebe ky’ekibiina e Najjanankubi. Muntu yasinzidde wano n’asekerera bannakibiina ababadde bamwogerera nti wa NRM n’agamba nti bano Amuriat alina okubeegendereza.\nAmukalaatidde okukuuma ekibiina nga kiri wamu nga bw’akirese n’okuteeka enjawukana zaabwe ez’obuntu ebbali bakwatize wamu okutwala obuyinza n’okukyusa eggwanga nga balwanyisa enfuga y’obwannakyemalira. Amuriat yagambye nti okukyusa obuyinza tekibeetaagisa kugenda ku nguudo kwekalakaasa oba kukasuka mayinja, balina kubeera bumu na kukolera okubutwala.\nYagambye nti azze kukola na kuleeta nkyukyuka mu kibiina gy’asuubiza okugiragira mu nnaku ze 100 ezigenda okusooka ng’ali mu ofiisi. Yagambye nti ye n’olukiiko lwe bagenda kutandikira ku kusisinkana bakulembeze ba bibiina abenjawulo n’okugatta bannakibiina.\nOkuteeka eryanyi ku kakiiko k’ebyokulonda okulaba nga kategeka okulonda kwa bassentebe b’ebyalo mu bwangu, okutambula eggwanga lyonna nga beebuuza ku bantu ku nnyingo 102B, okuyingiza bammemba abapya mu kibiina, okuzimba ofiisi z’ekibiina empya n’ekifo ky’ebyobusuubuzi, okuteekawo ettendekero ly’eby’obufuzi n’ebirala.\nOmukolo gwetabiddwaako abakulembeze abenjawulo, okwabadde eyavuganyaako ku bwa pulezidenti, Elton Mabirizi, Pulezidenti wa CP, John Kenny Lukyamuzi, Loodi Meeya wa Kampala, Erias Lukwago, Dr. Stella Nyanzi, ababaka ba palamenti, bannaddiini ne bannakibiina kya FDC.\nAbalala abaalayiziddwa kuliko; Habib Buwembo omuwandiisi w’abakozi ne Francis Mwijukye ow’ebyensimbi. Oluvannyuma abawagizi ba Amuriat baamutonedde ebirabo okumuyozaayoza.\nPatrick Obboi Amuriat,


Omulaaga wo mubwengula - July 21, 2012\nHome > Luganda > Omulaaga wo mubwengula - July 21, 2012\nObubaka okuva Eri Federation,\nNga mukyali mubutakiriza, ebintu bingi ebigenda mumaso munsi yamwe nga mulindirira bye mubadde mwesunga okumala ekiseera ekiwanvu. Tuli wano okubayamba okyita mukiseera kino ekyobutakiriza . Tukitegera obuzibu byo’ obutaukira ki kyemuli ne gwemwava. Tufaayo neera tuliwano. Muyinza okuba nga temutegeera ebikolwa byona ebizanyibwa kunsi yona. Tubabulilira nti bulikimu kiri buteerevu nga bwekyatekebwa wo emyaka egyeda muli ku kubo ettufu.\nRipota zigya kuyitibwa erimwe okuva mubanamuwulire\nNgazibategeeza enkyusa ya amanyi kunsi yamwe ezilabidwa banascience bamwe. Enkyuka zino zigeeza ensi na amanyi g’ensi mukugeegya ensi mubunene.\nMwetegeereze enkyuka zino muja kutegeera amaanyi gano nga bwe gakyusa ensi yamwe enaku zino.\nNga bwetubadde tubagmbanga, enkyuka kyuka ze mulaba munsi yamwe tezimala ga gya nga filimu zo mu Hollywood, naye zijakubawo mumpoola mpoola mu matendera aganaganyula ekyetatagisibwa mukiseera ekituufu. Mwa suubira enkyuka mu gavumenti zamwe, banka ne byenfuna okubawo mubujuvu naye enkyuka zino zaalibadde zaamanyi nyo ku bantu okutwaala. Enkyuka zona ezinabaawo za kubeera wo mukimpowoze.Temulabye engeeri abantu bwe balaba daala abazigu ba bank? Temwetegeereza embuyaaga ze ensi bwe zikakanye? Temuwulidde nga aba gavumenti zamwe ezensi engeeri gye bakyuse okubudabuda abantu bamwe nga tebasinzide kubyanfuna bye ebitongole? Enkyuka zino zetuyogera ko neera zikyagenda mumaso.\nMukiseera enkimpi, twasisinkana kudaala erya Galactica okwegeya kyetugenda okukola nekyetagisa era nebidirira okulaaba nga tutukiriza ekibeetagisa.\nOlukiko luno, natte lwali ku Meeri zafe ezomubwengula,\nlwalimu abatuuze na abo aba kikirira ensi yamwe. Byetwayogeera ko byali mukitibwa kya manyi. Mujja kulaaba edaala elisooka mu bwengula mu naaku mbaale. Etundu ekisooka kiri muntegeka.\nAbantubamwe batandise oku zuukuka okutegeera engeeri Aba Illuminati bwebakute ensi. Abo abakyali mumaanyi balina obuyinza okumaliliza bino bakimanyi nti ekubbo tereevu oku genda mumaso okukola ekyetagisibwa okukutula enjegere zino. Mubuzira buno na abaazira baffe abayamba okutusa amatendera gano munkola, tulina esuubi okwongera okusindia naamanyi amatendera agadirira okulabanga feezi edako etukibwa kwo.\nMulibantu bagongyebwa dalla. Musomye nyo mukiseera ekiwanvu, musomero lye emoyo elisinga, kakati mu naateera oku jaguza okuva mu Havard nga esomero elaywagulu enyo. Mubuli njui zo’obwengula mwetagisibwa natte tujakubasisinkana no’gwagala eri ebilungi byemutikiza.\nMubeere mukwaagala nemundowoza eyebilungi okuja.\nFfe naffe jyetuli tuli mukwewunyisibwa eliri ebikolwa byamwe, talanta zamwe, naamanyi g’emyooyo gyamwe.\n© GalacticChannelings.com muzigo 27 2020 | Contact | Add to Favorites


2 Samwiri 18 LCB - Okufa kwa Abusaalomu - Awo Dawudi - Bible Gateway\n2 Samwiri 18\nOkufa kwa Abusaalomu\n18 Awo Dawudi n’akuŋŋaanya abasajja be yalina, n’abalondamu abaduumizi b’enkumi n’abaduumizi b’ebikumi. 2 (A)Dawudi n’abalagira bagende, ekimu kya kusatu nga kiduumirwa Yowaabu, ekimu kya kusatu ekirala nga kiduumirwa muganda wa Yowaabu, Abisaayi batabani wa Zeruyiya, n’ekimu kya kusatu ekirala nga kiduumirwa Ittayi Omugitti. Kabaka n’agamba abasajja nti, “Nange n’agenda nammwe.”\n3 (B)Naye abasajja ne boogera nti, “Toteekwa kugenda naffe, kubanga ffe bwe tunadduka tebaatufeeko. Ekitundu ku ffe ne bwe tunaafa tebaafeeyo. Ggwe olimu abantu omutwalo gumu ku ffe ffenna. Ekisinga obulungi weeteeketeeke okutudduukirira ng’osinziira mu kibuga.” 4 Kabaka n’addamu nti, “Kye musiimye kye nnaakola.” Awo kabaka n’ayimirira ku mabbali ga wankaaki, ng’eggye lyonna likumba okufuluma mu bibinja eby’ekikumi n’eby’olukumi. 5 Kabaka n’alagira Yowaabu, ne Abisaayi ne Ittayi ng’ayogera nti, “Omuvubuka Abusaalomu mumukwate n’ekisa ku lwange.”\nAbantu bonna ne bawulira kabaka ng’awa abaduumizi bonna ebiragiro ebikwata ku Abusaalomu. 6 (C)Awo eggye ne lifuluma ku ttale okulwana ne Isirayiri, olutalo ne luba mu kibira kya Efulayimu. 7 Abasajja ba Isirayiri ne bakubibwa abasajja ba Dawudi, era bangi ne battibwa ku lunaku olwo. Baawera ng’emitwalo ebiri. 8 Olutalo ne lubuna ensi yonna, abantu bangi ne bafiira mu kibira okusinga n’abattibwa n’ekitala.\n9 (D)Awo Abusaalomu n’asisinkana n’abasajja ba Dawudi. Yali yeebagadde ennyumbu ye. Ennyumbu n’eyita wansi w’amatabi amangi ag’omwera omunene, omutwe gwa Abusaalomu ne gulaaliramu, n’asigala ng’alengejja mu bbanga, ennyumbu gye yali yeebagadde n’egenda mu maaso. 10 Omu ku basajja bwe yakiraba n’ategeeza Yowaabu nti, “Laba nnalengedde Abusaalomu ng’awanikiddwa ku mwera.” 11 (E)Yowaabu n’agamba omusajja eyajja okumubuulira nti, “Kiki, wamulabye? Kiki ekyakulobedde okumuttirawo? N’andikusasudde gulaamu kikumi mu kkumi na ttaano eza ffeeza ne nkuwa n’olukoba olw’obuzira.”\n12 Naye omusajja n’amuddamu nti, “Ne bwe wandinsasudde kilo kkumi n’emu eza ffeeza, sandigololedde mukono gwange ku mwana wa kabaka. Ffenna twawulidde kabaka ng’abalagira ggwe, Abisaayi ne Ittayi nti, ‘Waleme okubaawo omuntu yenna anaakola Abusaalomu akabi ku lwange.’ 13 (F)Kale singa mmusse ne ngwa mu mitawaana, tewandimpolerezza, kubanga omanyi nga tewali kigambo ekikwekebwa kabaka.”\n14 (G)Yowaabu n’ayogera nti, “Sirina bbanga lya kukwonoonerako.” N’addira obusaale busatu n’abulasa mu kifuba kya Abusaalomu ng’akyali mulamu mu mwera. 15 (H)N’abavubuka kkumi abaasitulanga ebyokulwanyisa bya Yowaabu ne beetooloola Abusaalomu ne bamukuba ne bamutta.\n16 (I)Awo Yowaabu n’afuuwa ekkondeere, eggye ne lireka okugoberera Isirayiri kubanga Yowaabu yabayimiriza. 17 (J)Ne batwala Abusaalomu, ne bamusuula mu lunnya oluwanvu mu kibira, ne bamutuumako amayinja. Isirayiri yenna ne badduka nga buli muntu adda ewuwe.\n18 (K)Mu bulamu bwe, Abusaalomu yaddira empagi n’agiteeka mu kiwonvu kya kabaka ng’ekijjukizo kye; n’ayogera nti, “Sirina mwana wabulenzi kwe balijjuukirira erinnya lyange.” Empagi n’agituuma erinnya lye, era eyitibwa kijjukizo kya Abusaalomu ne leero.\nDawudi Akungubagira Abusaalomu\n19 (L)Akimaazi mutabani wa Zadooki n’ayogera nti, “Ka nziruke, ntwalire kabaka amawulire nga Mukama bw’amulokodde mu mukono gw’omulabe we.” 20 Naye Yowaabu n’amugamba nti, “Si ggwe onootwala amawulire leero. Oligatwala olunaku olulala olutali lwa leero, kubanga mutabani wa kabaka afudde.”\n21 Awo Yowaabu n’agamba omusajja Omukusi nti, “Genda otegeeze kabaka by’olabye.” Omukusi n’avuunama mu maaso ga Yowaabu n’adduka. 22 Akimaazi mutabani wa Zadooki n’agamba Yowaabu nate nti, “Nkwegayiridde, nzikiriza mmale gagoberera Omukusi.” Yowaabu n’amuddamu nti, “Mutabani wange, kiki ekinaaba kikutwala ate nga tolina mawulire g’onootwala aganakuweesa ekirabo?” 23 N’ayogera nti, “Ka mmale gagenda.”\nAwo Yowaabu n’amugamba nti, “Dduka.” Akimaazi n’addukira mu kkubo ery’olusenyi lwa Yoludaani n’ayisa Omukusi.\n24 (M)Awo Dawudi yali atudde wakati w’emiryango ebiri ogw’omunda n’ogw’ebweru, omukuumi n’alinnya waggulu ku wankaaki ku bbugwe. Bwe yayimusa amaaso ge n’alengera omusajja ng’ajja adduka yekka. 25 Omukuumi n’ayogerera waggulu n’ategeeza kabaka. Awo kabaka n’amugamba nti, “Bw’aba ng’ali yekka ateekwa okuba ng’aleeta mawulire malungi.” Omusajja n’asembera.\n26 (N)Omukuumi n’alengera omusajja omulala ng’ajja adduka, n’akoowoola omuggazi nti, “Laba omusajja omulala ajja adduka yekka.” Kabaka n’ayogera nti, “Naye ateekwa okuba ng’aleeta mawulire malungi.”\n27 (O)Awo omukuumi n’ayogera nti, “Kindabikira nga enziruka ey’oli akulembedde eri ng’eya Akimaazi mutabani wa Zadooki.” Kabaka n’ayogera nti, “Oyo musajja mulungi era ajja n’amawulire malungi.”\n28 Awo Akimaazi n’ayogerera mu ddoboozi ery’omwanguka ng’agamba kabaka nti, “Byonna birungi.” N’avuunama mu maaso ga kabaka, ne yeeyala wansi n’ayogera nti, “Yeebazibwe Mukama Katonda wo, azikirizza abasajja abayimusizza omukono ku mukama wange kabaka.”\n29 Awo kabaka n’abuuza nti, “Omuvubuka Abusaalomu ali bulungi?” Akimaazi n’addamu nti, “Yowaabu bwe yabadde ng’anaatera okutuma omuddu wa kabaka, nange omuddu wo, nalabye oluyoogaano olunene, naye saategedde kyabadde wo.”\n30 Kabaka n’amugamba nti, “Ggwe dda wabbali.” N’adda wabbali n’ayimirira awo.\n31 Awo Omukusi n’atuuka, n’ayogera nti, “Wulira amawulire amalungi mukama wange kabaka. Mukama akulokodde leero mu mukono gw’abo bonna abakuyimukiramu.”\n32 (P)Kabaka n’abuuza Omukusi nti, “Omuvubuka Abusaalomu mulamu?” Omukusi n’addamu nti, “Ekituuse ku muvubuka oyo, kituuke ku balabe ba mukama wange kabaka, n’abo bonna abamuyimukiramu okumukola akabi.”\n33 (Q)Kabaka n’afuna ensisi, n’ayambuka mu kisenge ekyali waggulu wa wankaaki, n’akaaba. N’agenda nga bw’ayogera nti, “Mutabani wange Abusaalomu, mutabani wange, mutabani wange Abusaalomu. Singa nze nfudde mu kifo kyo, Abusaalomu, mutabani wange!”\n18:2 : a Bal 7:16; 1Sa 11:11 b 1Sa 26:6 c 2Sa 15:19\n18:3 : a 1Sa 18:7 b 2Sa 21:17\n18:6 : Yos 17:18\n18:9 : 2Sa 14:26\n18:11 : a 2Sa 3:39 b 1Sa 18:4\n18:13 : 2Sa 14:19-20\n18:14 : 2Sa 2:18; 14:30\n18:15 : 2Sa 12:10\n18:16 : 2Sa 2:28; 20:22\n18:17 : a Yos 7:26 b Yos 8:29\n18:18 : a Lub 14:17 b Lub 50:5; Kbl 32:42; 1Sa 15:12 c 2Sa 14:27\n18:19 : a 2Sa 15:36 b nny 31; Bal 11:36\n18:24 : 1Sa 14:16; 2Sa 19:8; 2Bk 9:17; Yer 51:12\n18:26 : 1Bk 1:42; Is 52:7; 61:1\n18:27 : 2Bk 9:20\n18:32 : Bal 5:31; 1Sa 25:26\n18:33 : a Kuv 32:32 b Lub 43:14; 2Sa 19:4; Bar 9:3\n2 Samwiri 17\n2 Samwiri 19


IGP Ochola ayisiza ebiragiro ebipya - Radio Simba, The Best Luganda Station in the World !\nIGP Ochola ayisiza ebiragiro ebipya\nOmuduumizi wa Poliisi mu Uganda Martins Okoth Ochola ayisiza ebiragiro ebipya ku kukwata abateberezebwa okuba abazzi b’emisango.\nIGP Okoth Ochola ayimirizza mbagirawo eky’okukwata oyo yenna ateberezebwa okuzza omusango nga tebanagulawo file ku Poliisi kino nga kibadde kikozesebwa nnyo Poliisi. Era nga ekiragiro ekikwata omuntu yenna kirina kuyisibwa Unit Supervisor oba Commander.\nIGP Ochola agamba nti emirundi mingi abantu babadde bakwatibwa naye nga bakama baabwe tebakimanyiiko. Yayongedde nategeeza nti Omusirikale yenna okukwata omuntu alina okumatiza nti ddala gwakwata alina okumukwata era nga Omusirikale omusajja alina kukwata musajja ate omusirikale omukazi nakwata omusibe omukyala.\nYagambye nti n’abantu abakwatibwa ebitongole by’ebyokwerinda ebirala balina okukwasibwa Poliisi.\nOmugagga asenze emmere y’abatuuze ku byalo 2 – Buyikwe\n‘tukooye drake okutubonyabonya’ – basuubuzi


TUBATWALA MU KKOOTI! Mukomye okuyita Pulezidenti Museveni "Bosco", abavubuka ba NRM balabudde bannayuganda - Galaxy FM 100.2\nTUBATWALA MU KKOOTI! Mukomye okuyita Pulezidenti Museveni “Bosco”, abavubuka ba NRM balabudde bannayuganda\nAbavubuka ba National Resistance Movement (NRM) mu bitundu bya Kampala balabudde okufafagana n’abantu bonna abakulembeddemu okuyita Omukulembeze w’eggwanga lino Yoweri Kaguta Museveni erinnya erya “Bosco”.\nAbavubuka ba NRM mu Kampala\nAbavubuka bagamba nti Pulezidenti Museveni alina abantu bangi nnyo abamwagala ng’abo betegese okutwala mu kkooti omuntu yenna anaddamu okuyita Museveni erinnya erya Bosco ate balina n’amaggye okubalwanyisa.\nOkubyogera, babadde basisinkanyeko avunanyizibwa ku by’ensimbi mu maka g’obwa Pulezidenti, Lucy Nakyobe ku Biyem Hotel e Mengo enkya ya leero.\nNakyobe abadde asindikiddwa Pulezidenti Museveni okuzuula lwaki abavubuka mu kibiina kya NRM okuva mu ggoombolola za Kampala omuli Kampala Central, Kawempe, Lubaga, Makindye ne Nakawa babadde balemeddeko nga bagaala okumusisinkana.\nAbavubuka basabye Pulezidenti Museveni okubayamba okulwanyisa ebbula ly’emirimu omuli okubawa ssente okufuna ebyuma okwoza emmotoka mu ggoombolola zonna mu Kampala n’okutandikawo obulimu obusaamusamu.\nNakyobe abasuubiza okutwala ensonga yabwe eri ssentebbe w’ekibiina Museveni era abasabye okuwagira ekibiina kyabwe kuba ensonga zabwe zonna zigenda kolebwako era singa ebisubiziddwa Museveni bikolebwa, pulojekiti yonna yakuwementa obuwumbi 2.5.\nEddoboozi lya Abavubuka


WABALUSEEWO obutakkaanya mu kuteekateeka olumbe lw'eyali Pulezidenti wa DP, John Ssebaana Kizito eyali muninkini we bw'atabuse nti lwaki bamusudde bbali mu nteekateeka. Yeegatiddwaako bakaabaana babiri nga bonna balumiriza mutabani Joseph Mubiru okubasuula ebbali.\nBatiisizzatiisizza okutegeka olumbe olwabwe Leero (Lwakutaano) ekiba kibe. Okutabuka kwa bano tekulobedde nteekateeka kugenda mu maaso era olukiiko olutegesi lugamba nti byonna byawedde era tewali kisobola kuyimirizisa mikolo..\nOmu ku batuula ku lukiiko luno (amanya gasirikiddwa) yategeezezza nti olumbe baaluyisa mu mitendera gyonna egikkirizibwa mu nnono. "Kabaka twamutegeeza, abakungu bonna e Mmengo tuli nabo , abakulu b'ekika batulungamizza bulungi ate n'abafamire bonna bakimanyi.\nBannabyabufuzi naddala aba DP bakimanyi era tetusuubira muntu yenna kwemulugunya nti waliwo ekibuusiddwa amaaso. Luno olumbe lwa muntu wa kitiibwa olutasaana kulwaniramu wadde okwogererwamu ebintu ebiyinza okutyoboola famire ya kitaffe Ssebaana kizito.\nYalaze nti ekirungi teruliiko kwesondamu ssente buli kimu kyakolebwako dda aba Famire nga bakulembeddwa Joseph Mubiru. Ku kiraamo yategeezezza nti kyafunibwa dda weekiri nti omusika takyaliko kubuusabuusa amanyiddwa kubanga yalekawo mutabani omu era ekiseera kino y'addukanya famire.\nOmusika Joseph Mubiru.\nYagambye nti ekiraamo kyatandikibwa dda okussibwa mu nkola kubanga ebintu byagabibwa dda ebyalivuddeko okusika omuguwa buli mwana n'abantu abateekeddwa okuweebwa baafuna dda kati ekiriwo kugyawo lumbe .\nAkola nga ssaabawandiisi wa DP, Gerald Siranda yasiimye olukiiko olutegesi okubategeeza ku mikolo gyonna era n'asaba bammemba b'ekibiina bajjumbire okwetaba ku mikolo gino. Olumbe lugenda kusulwamu leero ku Lwokutaano e Kansanga oluvannyuma okulaga omusika kubeere mu maka g'omu kyalo e Kalule ku Lwomukaaga.\nAWAVA EMBIRANYE Obutakkaanya obuliwo buli wakati wa nnamwandu wa Ssebaana, Rose Nabirye eyali amulabirira we yafi ira mu 2017 nga mukyalawe omukulu, Susan ali Bungereza n'omu ku beeyise aba famire ya Ssebaana ali e Bungereza kati awanyisiganya ne nnamwandu ebigambo.\nBabadde bakyetwala ne muyingiramu bannamwandu ba mutabani wa Ssebaana, Job Muwanga Kizito abagamba nti aba famire ya Ssebaana baabasuulira bazzukulu baabwe okuva Ssebaana lwe yafa ate nga Ssebaana yaleka abakuutidde okubalabirira.\nNabirye ye yasooka okwemulugunya ku nkwata y'ebintu bya Ssebaana ng'agamba nti abamu ku b'ekika babikutte bubi naddala eby'obugagga nga waliwo abazzukulu omuli ne Alexander Kizito, 19 Ssebaana gwe yamugambanga nti y'alibeera omusika we naye essaawa eno omwana oyo yeetaaga buyambi.\nByabadde biri bityo aba famire ne bawulira nti Nabirye alina omwana gw'ayita owa Ssebaana nga naye ayagala agabane ku by'obusika. Omu ku bantu eyeeyiseomwana wa Ssebaana (Sarah) yakubidde omusasi waffe ssimu ng'asinziira mu kibuga London ekya Bungereza n'amutegeeza nga Nabirye bw'aliko ekimusumbuwa kubanga ne Ssebaana we yafi ira nga yasannyalala tayinza kwegatta.\nNABIRYE ATADDE AKAKA Oyo bamuyita Sarah y'antambulirako naye banveeko. Ssebaana yangamba nti obwomu bumutta. Naleka abaana bange basatu e Busoga ne nzija muyambeko mu 2014.\nSsaagala bugagga bwa Ssebaana, njagala mazima ku bya bugagga bye. Ekirungi yafa byonna abigabye nange yampa ebyapa by'ettaka munaana, nnina mayumba e Kajjansi, Kitende, Ndejje-Lubugumu ate e Mbale nina ‘street' nnamba.\nKyokka bamaama b'abamu ku bazzukulu ba Ssebaana omuli Maama Napoleon ne Maama Alexander baabagoba ku Sure House ya Ssebaana ku Bombo road era bali bubi. Sirina mwana wa Ssebaana nga bwe bansibako nti njagala kumufunirako bintu.\nOmugenzi yayagala muzaalire omwana omulenzi naye bwe twagenda mu ddwaaliro lya Paragon baazuula nti nnina amagi g'abaana bawala bokka ate yali ayagala mwana mulenzi. Ssebaana ng'alwana banteekemu ag'abaana abalenzi ne birema kyokka bwe twayiiya ennyo ne banteekamu olubuto lw'abaana basatu ne luvaamu nga n'abasawo baali bamugambye nti tekijja kusoboka. Wabula era yafa musanyu ku lwange abo bandibadde bampa n'ekirabo olw'okumulabirira mu kifo ky'okunzivoola.\nSsebaana yang'amba nti Alexander y'amusikiranga bwe baba bawakana bakebere ekiraamo kye. Ku Lwokutaano ngenda kukuma olumbe lwa Ssebaana e Kajjansi ndage n'abantu amasuuti ga Ssebaana 16 ge yaleka ewange era ku Lwomukaaga 27 July, 2019 ngenda kukeera kugatwala mu lumbe ngaweeyo eri omusika. Nnina obutambi bwe nakwata Ssebaana bungi omuli n'obumu ng'ayogera bw'ayagala ebintu bye bitambule n'alaga n'omusika we era abantu abo bandibadde bankwata bulungi. Wabula abooluganda lwa Ssebaana bagamba nti Nabirye tajja kufuna kantu konna ate talina mwana wa Ssebaana gw'ajja kuleeta kubanga tamulina.\nMikwano gya Nabirye bagamba nti waliwo aba famire ya Ssebaana abaabuzaabuzibwa bwe baawulira Alexander alabirirwa Nabirye ne balowooza y'amuzaala era amuleeta ku busika.\nMUKAMWANA ABIYINGIDDEMU; Shannarah nnamwandu wa mutabani wa Ssebaana, Job Muwanga Kizito (yafa) nga y'azaala Alexander agamba nti abaana basatu abaali balabirirwa jjajjaabwe Ssebaana naddala ku ffi izi kyokka kati tekikyakolebwa nga basooka kubeegayirira.


Baasoose kugumba ku Palamenti ekiro ky’Olwokubiri kyonna nga bagamba nti batya okudda eka kubanga abaabalaalise okubatta babalinnya kagere era balina okutya nti bayinza okuttibwa nga badda eka.\nAbamu bagamba nti amannya g’abantu abaagala okubatta baagategeeza dda abakulu mu gavumenti era ng’abamu ku be bateebereza bajaasi, kyokka nti tewali kikolebwa era balina okutya nti bayinza okuttibwa nga munnaabwe Ibrahim Abiriga eyalaajana nti baagala kumutta ne watabeerawo kikolebwa era oluvannyuma n’akubwa amasasi agaamutta ng’adda ewuwe e Kawanda nga June 8, 2018 era abaamutta ne gye buli eno tebakwatibwanga.\nAkulira oludda oluvuganya mu Palamenti, Betty Aol Ocan yategeezezza nti obulamu bw’ababaka bano buli mu katyabaga kuba waliwo abantu ababatambulirako nga tebamanyidde ddala kigendererwa kyabwe.\nOmubaka Atikns Godfrey Katusabe (Bukonjo West) ye yasinze okulaga okutya ng’agamba nti mu mwezi guno nga 13, yagudde ku kibabu bwe yawambiddwa abantu\nBino nti baabimukoze ali mu kitundu kya Bukonjo West, Kasese era agamba nti waliwo omujaasi ali ku ddaala erya waggulu gw’ateebereza okubeera emabega w’ebimukolebwako era alina okutya nti ayinza okutemulwa mu ngeri ey’akavuyo.\nMu kitundu ky’e Kasese waliyo n’omubaka owookubiri William Nzoghu (Busongora North) era nga naye yaddukidde wa Sipiika nga agamba nti baagala kumutta.\nGye buvuddeko yategeeza ng’abantu b’atamanyi naye ng’ateebereza nti bakyamu bwe\nbaamulondoola okutuukira ddala okumpi n’ekikomera ky’ennyumba ye era naye nti kati atya okusula ewuwe.\nEkisinga okumweraliikiriza kwe kuba ng’ebigendererwa by’abamulondoola tabimanyi.\nYagambye nti abantu bano baali bamulondoddeko emabega era bwe baamuwa obukuumi embeera n’etereera, naye kati bizzeemu.\nSipiika wa Palamenti Rebecca Kadaga yategeezezza nti olukiiko olufuga Palamenti lwali lusazeewo okuwa obukuumi buli mubaka gwe banaasanga nga yeetaaga okukuumwa mu ngeri ey’enjawulo; naye kino kyakolwako wabula oluvannyuma ne kiyimiriramu ng’ababaka bangi balaze nti tebakyetaaga bukuumi.\nAbabaka abalala abeekubidde enduulu ewa Sipiika kuliko ye Jackson Mbaju (Busongora South). Alumiriza nga bwe waliwo abantu abamutambulirako ng’okusooka baali baagala kumukolako bulabe ng’ali e Kasese kyokka n’asimattuka.\nAbantu beebamu baamulumba mu maka ge, era nti ng’ogusembyeyo baamulumba e Kisaasi mu Kampala kyokka nga yali tasuze waka ky’asuubira nti kye kyamuwonya.\nAgamba nti ensonga yazitwala ku poliisi kyokka bwe yagezaako okusaba obukuumi ate ne bamujuliza akakiiko ka Palamenti ak’ebyokwerinda era kati ayagala Sipiika amuyambe nga tebannamutuusaako buzibu. Mbaju, Nzoghu ne Katusabe bombi ba FDC.\nOmubaka Robert Migadde owa NRM akiikirira Buvuma naye yeekubidde enduulu ng’agamba nti bamuweereza obubaka obumulaalika okumutta.\nKigambibwa nti obuzibu yatandika kubufuna ng’atandise okuwakanya eryanyi erikozesebwa mu bikwekweto ebikolebwa ku nnyanja era nti okuva Palamenti lwe yayongedde akazito ku bajaasi abakola ebikwekweto bino ku nkomerero y’omwaka oguwedde, ne bongera okumulondoola ekimulowoozesa nti waliwo akakwate n’ensonga ezeekuusa ku buvubi.\nNakayenze ye mukyala wa Dr. Hassan Wasswa ng’ono ye Dayirekita w’ebyensimbi mu kibiina kya NRM. Nakayenze yategeezezza nti olwa nsalessale eyali amuweereddwa yafunye mangu obukuumi aleme kutuusibwako buzibu.\nAbalala abaddukidde ewa Sipiika kuliko n’eyali akulira oludda oluvuganya gavumenti mu Palamenti Winfred Kiiza (mukazi/Kasese) era ng’ono naye wa FDC kw’ossa\nomubaka omulala atalina kibiina mw’agwa wabula ng’ono yasabye erinnya lye lireme kwasanguzibwa kubanga kiyinza okwongera okumuteeka mu bulabe obw’amaanyi.\nAbabaka abamu okuli n’ababadde Baminisita bazze balaajana ku bantu be bagamba\nAbabaka abalala abazze beemulugunya bali ku ludda oluvuganya gavumenti kuliko; Betty Nambooze, Moses Kasibante, Allan Ssewannyana, Francis Zaake, Robert Kyagulanyi (Bobi Wine) n’abalala.\nYagambye nti omubaka yenna alina obuzibu yeekubira enduulu ewa Sipiika n’akolagana ne poliisi n’enoonyereza okukakafu oluvannyuma ne bamuwa abakuumi.\nAtikns Godfrey Katusabe,


Nekkemiya 4 | Bayibuli ey'Oku Mukutu Gwaffe Ogwa Intaneeti | New World Translation\nOlubereberye Okuva Eby’Abaleevi Okubala Ekyamateeka Yoswa Ekyabalamuzi Luusi 1 Samwiri 2 Samwiri 1 Bassekabaka 2 Bassekabaka 1 Ebyomumirembe Ekisooka 2 Ebyomumirembe Eky’Okubiri Ezera Nekkemiya Eseza Yobu Zabbuli Engero Omubuulizi Oluyimba lwa Sulemaani Isaaya Yeremiya Okukungubaga Ezeekyeri Danyeri Koseya Yoweeri Amosi Obadiya Yona Mikka Nakkumu Kaabakuuku Zeffaniya Kaggayi Zekkaliya Malaki Matayo Makko Lukka Yokaana Ebikolwa Abaruumi 1 Abakkolinso 2 Abakkolinso Abaggalatiya Abeefeso Abafiripi Abakkolosaayi 1 Abassessalonika 2 Abassessalonika 1 Timoseewo 2 Timoseewo Tito Firemooni Abebbulaniya Yakobo 1 Peetero 2 Peetero 1 Yokaana 2 Yokaana 3 Yokaana Yuda Okubikkulirwa 1 2 3 4 5 6 7 8 9 10 11 12 13\nOmulimu gugenda mu maaso wadde nga waliwo okuziyizibwa (1-14)\nAbakozi bazimba bakutte eby’okulwanyisa (15-23)\n4 Awo Sanubalaati+ olwali okuwulira nti tuzzeemu okuzimba bbugwe, n’anyiiga era n’asunguwala nnyo, n’ajerega Abayudaaya. 2 N’ayogera mu maaso ga baganda be ne mu maaso g’eggye ly’e Samaliya nti: “Abayudaaya abanafu bakola ki? Banaasobola okwemalirira? Banaawaayo ssaddaaka? Omulimu banaagumala mu lunaku lumu? Amayinja agaayokebwa agali mu ntuumu z’ebisasiro banaasobola okugazza obuggya?”+ 3 Tobiya+ Omwamoni+ eyali naye, n’agamba nti: “Bbugwe ow’amayinja gwe bazimba n’ekibe kisobola okumusuula.” 4 Wulira Ai Katonda waffe bwe tunyoomebwa,+ era ebivumo byabwe bizze ku mitwe gyabwe.+ Baleetere okubeera ng’omunyago era bafuuke bawambe mu nsi endala. 5 Omusango gwe balina togubuusa maaso era n’ekibi kyabwe tokisangula,+ kubanga bavumye abazimbi. 6 Tweyongera okuzimba bbugwe okwetooloola ekibuga, ne tuziba amabanga gonna agaamulimu, ne tumutuusa wakati mu bugulumivu, era abantu beeyongera okukola n’omutima gwabwe gwonna. 7 Awo Sanubalaati ne Tobiya,+ n’Abawalabu,+ n’Abaamoni, n’Abasudodi+ olwali okuwulira nti omulimu gw’okuddaabiriza bbugwe wa Yerusaalemi gwali gugenda mu maaso, era nti amabanga gaali gazibibwa, ne basunguwala nnyo. 8 Bonna ne beekobaana okujja okulwanyisa Yerusaalemi n’okukikyankalanya. 9 Naye twasaba Katonda waffe era ne tussaawo abakuumi emisana n’ekiro okubeerinda. 10 Kyokka abantu b’omu Yuda baali bagamba nti: “Abakozi* tebakyalina maanyi, ate ng’ebifunfugu bingi nnyo; tetugenda kusobola kuzimba bbugwe.” 11 Era abalabe baffe baagambanga nti: “Tujja kubatuukako nga tebamanyi era nga tebatulaba, tubatte, omulimu tuguyimirize.” 12 Abayudaaya abaali babeera okumpi nabo buli lwe bajjanga, nga batugamba enfunda n’enfunda* nti: “Bajja kujja batulumbe nga bava mu njuyi zonna.” 13 Awo ne nteeka abantu emabega wa bbugwe mu bitundu ebisingayo okuba wansi, mu bifo ebyeyerudde; nnabassaawo okusinziira ku mpya zaabwe nga balina ebitala, amafumu, n’emitego gy’obusaale. 14 Bwe nnalaba nga batidde, amangu ago ne nsituka ne ŋŋamba abakungu,+ n’abaami, n’abantu abalala nti: “Temubatya.+ Mujjukire Yakuwa omukulu era ow’entiisa;+ mulwanirire baganda bammwe ne batabani bammwe ne bawala bammwe ne bakazi bammwe n’ennyumba zammwe.” 15 Abalabe baffe bwe baawulira nti twali tutegedde kye baali baagala okukola, era nti Katonda ow’amazima yali alemesezza enteekateeka zaabwe, ffenna ne tuddayo ku mulimu gw’okuzimba bbugwe. 16 Okuva ku lunaku olwo kimu kya kubiri eky’abasajja bange bwe baabanga bakola,+ ekimu eky’okubiri ekirala baabanga bakutte amafumu, engabo, n’emitego gy’obusaale, era nga balina n’ebyambalo by’olutalo; ate bo abaami+ baabanga bayimiridde emabega w’ab’ennyumba ya Yuda yonna 17 abaali bazimba bbugwe. Abo abaali basitula ebintu ebizito baakozesanga mukono gumu, ng’omulala gukutte kya kulwanyisa. 18 Buli muzimbi yazimbanga asibye ekitala mu kiwato, era n’oyo eyali ow’okufuuwa eŋŋombe+ yambeeranga ku lusegere. 19 Awo ne ŋŋamba abakungu n’abaami n’abantu abalala nti: “Omulimu munene nnyo ku bbugwe, era buli omu yeesudde munne ebbanga ddene. 20 Bwe munaawulira eŋŋombe ng’evuga, nga mujja we tuli. Katonda waffe ajja kutulwanirira.”+ 21 Bwe twabanga tukola, nga kimu kya kubiri eky’abasajja bakutte amafumu, okuva ku makya ng’emmambya esala okutuuka akawungeezi ng’emmunyeenye zitandise okulabika. 22 Ate era mu kiseera ekyo nnagamba abantu nti: “Abasajja basulenga mu Yerusaalemi nga buli omu ali n’omuweereza we, ekiro batukuumenga ate emisana bakolenga emirimu.” 23 Era nze ne baganda bange n’abaweereza bange+ n’abakuumi abangobereranga, tetwayambulangamu byambalo byaffe, era buli omu yabanga n’eky’okulwanyisa kye mu mukono gwe ogwa ddyo.\n^ Oba, “Abasituzi b’ebintu ebizito.”\n^ Obut., “emirundi kkumi.”


Bukedde Online - Omugole w'omubuulizi anobedde mu nnaku 2\nOwa State House bamulumirizza okugobaganya...\nOmubuulizi Matenga nga yaakamala okugattibwa ne Nabuwembo.\nOMUBULIZI w’ekkanisa akiguddeko bw’akubye omukazi embaga kyokka omugole n’anoba mu nnaku bbiri zokka ng’amulumiriza nti musezi!\nRonald Matenga Mpaata, mubuulizi mu kkanisa y’e Buwanuka mu Busumba bw’e Gayaza era ebyabaddewo abittottola bwati: “Mu ndiga zange ze nsumba, Katonda mwe yannondera omuwala eyammenya omutima ne nsalawo okumukwana tukole obufumbo. Mwanamuwala ono ye Edith Nabuwembo, era namutuukirira ne mmwanjulira ensonga zange.\nYakkiriza okuteesa kwange era ekiseera bwe kyayitawo n’antegeeza nti yali amaliridde tubeere omwami n’omukyala. Twabeera mu mukwano ogw’ekyama okumala emyezi mukaaga nga buli omu yeetegereza munne.\nMu kiseera kino buli omu yabeera wuwe yekka kyokka nga era nga buli omu yeekuumidde munne tulindiridde olunaku nga tulongoosezza ensonga. Nga tumaze okukakasa nti, Katonda buli omu yamutondera munne, munnange yansaba nkyaleko ewa ssenga e Mubende era ekyo ne nkikola.\nOlwakimala, yansaba mu butongole annyanjule mu bakadde be nabo ababeera e Mubende era nakyo ne nzikiriza okukikola. Twateekateeka omukolo era mu ssanyu ne hhenda okunnyanjula nga n’omukolo gwatambula bulungi.\nNayanjulwa mu maka ga taata Godfrey Ssebunnya, ku kyalo Kigalama mu Ggombolola y’e Myanzi mu March wa mwaka guno. Omukolo nga guwedde era ng’abakulu bakakasizza nti, banzadde mu luggya lwabwe, namusaba tukomewo ffenna ewange kubanga wadde twali tetunnaba kutongozebwa mu kkanisa yali afuuse wange.\nMunnange ekirowoozo kino yakigaana n’ahhamb nti, bwe nkakasa nti, mmaliridde okubeera naye, mmale kumussaako mpeta ndayire mu kkanisa mu maaso g’abangi nti, ye mukazi wange. Wamma nawulira nga nnina okwongeramu amaanyi nkole munnange ky’asabye.\nNatuukirira bannange ne twekolamu omulimu ne tutegeka embaga eyabadde ennyuvu, era omukolo gwatambudde bulungi okutuusa okuggwa.\nEBYADDIRIDDE NG’EMBAGA EWEDDE Oluvannyuma lw’omukolo, twagenze okuwummulako mu kisenge. Ekiseera bwe kyatuuse, hoo, bwe namukutteeko n’nsammula eri!\nWabula ekyasoose okunterebula n’okwekengeramu, ye munnange okuyingira obuliri nga takyusizza kiteeteeyi kye yakyusirizzaamu nga tukyali mu kidaala. Wabula mamulemeddeko kubanga ebbanga ery’emyezi omukaaga lye nagumiikiriza n’emyezi emirala gye namala okuva ku lunaku lw’okwanjulwa nga mmwesunga.\nYahhamba nti akooye nnyo k’asooke agalangatanye ku kiwanga. Obudde nga bukya namuzuukusizza ne mmujjukiza kyokka n’ampa ensonga y’emu nti, taliimu ndasi ne mbivaako okutuuka emmabya lwe yasala.\nEnsonga gye yampadde teyammatizza, naye ne nninda olunaku oluddako. Ng’okulya kuwedde ne tuyingira mu kisenge kyaffe natandikiddewo okumutunuza mu nsonga enkulu kyokka n’ansaba nneme kupapa, kiyitiridde n’enkya lunaku.\nTwebase naye ng’enneeyisa ya munnange gye nabadde ntandise sikyagitegeera. Mu nnaku bbiri ng’ali wange yeeyisa bwatyo, olunaku olwokusatu nakeera kuva waka okugenda mu lukiiko.\nKyambuuseeko okukomawo awaka nga munnange asibye ebibye agenze. Nakubye ku masimu ge gonna nga tegaliiko kwe kukuba ku gamu ku b’ehhandaze okwabadde n’abazadde ne bantegeeza nti baabadde tebannamulabako.\nKino kyampitiriddeko ne hhenderawo ku poliisi okugitegeeza nti, omugole ambuzeeko. Natandise okufuna olugambo ku kyalo nti, Edith aliko be yategeezeza nti ndi musezi!\nWabula mu kwongera okubuuza abantu kwe kukitegeera nti, Edith alina omusajja ayitibwa Tonny ng’abeera Kigoogwa.” NABUWEMBO TUMUFUNYE N’AYOGERA Nabuwembo bwe yatuukiriddwa ku ssimu yagambye nti, ekyamunobezza, yakizudde nti omusajja gwe yafumbiddwa musezi.\nAgamba nti kino akikakasiza ku byaliwo mu kiro kye yasooka okusula ne bba. Annyonnyola nti bwe baayingira ekisenge yalaba bba ng’ali bukunya asooba n’aggula oluggi n’afuluma ebweru. ‘Nneefuula eyeebase obutamulabula omuntu oyo musezi era nnali siyinza kubeera naye’, Nabuwembo bwe yeewozezzaako.\nAgattako nti nga bba tannaba kufuluma yasoose kumeketa mannyo n’okuvaamu amaloboozi ngabyonna bitiisa kye yavudde adduka. Bwe yabuuziddwa lwaki teyasoose kutwala nsonga zino mu kkanisa gye baagattirwa talina nsonga gye yawadde.\nRonald Matenga Mpaata\nWuuno omuyimbi atacanga basajja wabula akola gwa ku babaatisa


Bukedde Online - Omubiri n'omutima bye bituwonya okuzikirira'\nROSEMARY Kiraalire mutuuze w’e Kirimannyaga - Zzana. Yayanjula bba Damiano Kiraalire mu 1991 ne batandika amaka ne bafuna n’abaana. Kyokka olw’okuba yali ayingidde obufumbo obutali Butukuvu abakulu mu ddiini ne bamugaana okuddamu okusembera. Attottola amaanyi g’okusiiba bwe gaamuzza ku ssakalamentu lya Ukarisitiya bwati.\n‘Okusiiba kwanziza ku masakalamentu’ Rosemary Kilaarire.\nROSEMARY Kiraalire mutuuze w'e Kirimannyaga - Zzana. Yayanjula bba Damiano Kiraalire mu 1991 ne batandika amaka ne bafuna n'abaana. Kyokka olw'okuba yali ayingidde obufumbo obutali Butukuvu abakulu mu ddiini ne bamugaana okuddamu okusembera. Attottola amaanyi g'okusiiba bwe gaamuzza ku ssakalamentu lya Ukarisitiya bwati.\nBwe nnali sinnayanjula musajja nga nfuna essakalamentu lya Ukarisiya naye bwe natandika amaka abakulu mu Klezia ne bahhamba nti obufumbo bwange si butukuvu era sikkirizibwa kuddamu kusembera okutuusa nga mbutukuzza. Okuhhaana okusembera kyannyiiza ne kinnumya omutima era okuva olwo ne nsalawo ntandike okusaba Mukama annyambe ntuuke ku kkula ly'obufumbo Obutukuvu.\nMu mwaka gwa 2012 ng'ekisiibo kigenda okutandika, mu Mmisa ku Klezia baatugamba buli muntu asabe ky'ayagala Katonda amukolere mu kisiibo ekyo ng'ayita mu kwefiiriza, okwebonereza n'okuwaayo eri abatalina.\nNasalawo okusiiba nga nsiibira kimu mbaga nsobole okuddamu okusembera kuba omwami namugambanga ku mbaga ng'alaga tanneetegeka. Nasiibanga nsaba Mukama omwami wange amugonze omutima naye yeeegombe embaga.\nPaasika y'omwaka ogwo bwe yaggwa, ku Klezia ne bategekayo okukuza olunaku lw'abafumbo era Mmisa eyo twagisoma ffembi n'okwenyigira mu mikolo gyonna wadde tetwali bafumbo. Mmisa ng'ewedde, Ssaabafumbo w'ekiseera ekyo bwe yatuuka okwogera yagamba nti, abafumbo baasazeewo balondeyo omugogo gwe bakolera embaga era balonze omwami n'omukyala Kiraalire!\nNasooka kusoberwa nga mpulira kino kirooto kyokka hhenda okudda engulu ng'angalo zibwatuka mu Klezia n'akaluulu. Baatugamba tugende mu maaso abantu bonna batulabe olwo lwe nkitegeera nti ekisiibo kyange Mukama akiwulidde wadde nga mu mutima nnali nkyalimu akakunkuna.\nEmbaga abantu baagikola era ne batutegekera buli kimu n'okutuukira ddala ku ‘hane muunu' nga ffe tetulina kye tutaddemu. Siryerabira kisiibo kya 2012 mwe nafunira obufumbo Obutukuvu ne nzira ku mmeeza Entukuvu.\nNasanyuka nnyo kubanga essuubi lyali likendedde nnali sisuubirayo muntu ayinza kunkolera mbaga nga sitaddeemu ssente yonna era awo we nneeyongerera okwesiga Mukama ne mmanya nti bw'osiiba mu mwoyo, n'osonyiwa ate n'oddizza ne ku balala ne Katonda akuwulira.\nTwasigala tusiiba n'okwegayirira nga bwe tukola n'ebikolwa eby'ekisa era Mukama n'atuwa n'obukulembeze bw'omwami wange okubeera Ssaabafumbo w'ekigo kya Bunnamwaya.\n'Tukooye abasajja abeekulukunya ku bubina bwaffe mu bbaasi'\nAba 'Pioneer' bongezza ebisale by'entambula


Bukedde Online - Abachina bali ku gwa kukuba ssentebe Bwanika\nAbategezi b'ebivvulu babiri basimattuse ok...\nAdded 4th March 2017\nABACHINA batabukidde ssentebe wa disitulikiti y’e Wakiso Matia Lwanga Bwanika ne bamukuba agakonde nga bamulanga okubayimiriza okusima omusenyu mu nnyanja Nalubaale.\nOmuchina ng’agezaako okutuga Galiwango (mu byeru) eyabadde ataasa ssentebe Bwanika (ku kkono) ku Bachina abaabadde bamukuba.\nAbachina ba kkampuni ya Only You International Ltd. abalina enkambi yaabwe e Nangombe - Ssazi mu ggombolola y’e Kasanje baakubye Bwanika nga bagamba nti tayinza kubayimiriza kusima musenyu nga bakolera ku biragiro by’abanene mu Gavumenti.\nAba disitulikiti okuli n’omukyala nga bakwata Omuchina.\nAbantu Bwanika be yabadde nabo beerwanyeeko ku Bachina bano ne basobola okutaasa mukama waabwe ng’oluvannyuma baayambiddwaako owa poliisi ne bakwata Omuchina omu ne maneja waabwe, Kennedy Zaake eyabadde ayagala okuggyayo emmundu okubakuba amasasi.\nKu Lwokuna Bwanika n’olukiiko lwe olufuzi okwabadde omumyuka we, Betty Naluyima ne kansala Margaret Gasanyula avunaanyizibwa ku by’enjigiriza n’ebyobulamu, omumyuka wa ssentebe w’eggombolola y’e Kasanje Kigumbo Galiwango nga bali n’avunaanyizibwa ku butonde bw’ensi mu disitulikiti, Esau Mpoza baakedde ku mwalo gw’e Nangombe-Ssazi mu Kasanje okulaba ebikolebwa Abachina n’okubayimiriza obutagenda mu maaso na kuwommoggola nnyanja.\nSsentebe Bwanika nga (owookubiri ku ddyo) nga basiitana n’Abachina.\nBaasoose kwetegereza ebyabadde bigenda mu maaso ng’ebimeeri bisima omusenyu mu nnyanja ng’ekimotoka ki weetiiye bwe kigutikka ku loole ezaabadde zigusomba kyokka bwe yabuuzizza Abachina bano ebbaluwa za NEMA ezibakkiriza okukola omulimu gwabwe ne layisinsi ezibakkiriza okukolera mu Uganda nga tebabirina.\nYabayimirizza obutaddayo kusima musenyu mu nnyanja ng’agamba nti baabadde boonoona obutonde bw’ensi okuli n’okutta ebyennyanja n’okusaanyaawo amagi gaabyo era n’abasaba okugenda ku poliisi y’e Kasanje kyokka ne bagaana era amangu ago ne batandika okumukolako effujjo n’abantu be yabadde nabo nga bwe babakuba enguumi, ensambaggere ne jjudo.\nSsentebe Bwanika nga yeewoma ekikonde ky’Omuchina.\nBwanika ng’ayambibwako abantu be yabadde nabo n’omuserikale wa poliisi baasinzizza Abachina bano amaanyi ne bakwata mukama waabwe ne maneja waabwe, Zaake ne babatwala ku poliisi y’e Kasanje ne baggulwako omusango gw’okukuba ssentebe wa disitulikiti n’abantu be wamu n’ogwokwonoona obutonde bw’ensi egiri ku fayiro nnamba SD:13/02/03/2017.\nBaayongeddwaayo ku poliisi y’e Ntebe gye bakuumibwa mu kiseera kino nga bwe balindirira okutwalibwa mu kkooti.\nBwanika yategeezezza nti omusango guno agenda kugutwala mu kkooti avunaane Abachina bano ng’agamba nti tajja kubakkiriza kusaanyaawo nnyanja nga ye ssentebe wa disitulikiti era n’anenya ekitongole kya NEMA obutakozesa maanyi okukwata Abachina bano abawommoggola ennyanja ne batta n’ebyenyanja nga bwekikolebwa abalwanyisa envuba embi.\nAbachina nga bubeefuka n’abakozi ba disitulikiti.\nBino we bijjidde nga minisitule evunaanyizibwa ku mazzi n’obutonde bw’ensi yaakamala okuwandiikira kkampuni eno eya Only You International Ltd ng’egiragira obutaddayo kusima musenyu mu nnyanja era ne bagiragira n’okuggyayo ebimeeri byabwe mu nnyanja n’okuzzaawo omwalo nga bwe gwali kyokka ne bagijeemera ate nga waliwo n’omusango gw’okwonoona obutonde bw’ensi oguli ku SD:17/28/12/2016 ku poliisi y’e Kasanje gwe baabaggulako.\nGavumenti eggyeewo obuyambi eri amalwaliro g'obwannannyini\n'Abagagga' ababadde bayiikuula omusenyu mu Lwera bawereddwa


Home | OUR PRAYER\n1 Samwiri 20:1 - 42\nAwo Dawudi n'adduka okuva e Nayosi mu Laama n'ajja n'ayogerera mu maaso ga Yonasaani nti Nkoze ki? buluwa obutali butuukirivu bwange? era kiruwa ekibi kyange mu maaso ga kitaawo n'anoonya obulamu bwange?\nN'amugamba nti Kiddire eri; tojja kufa: laba, kitange tabaako ky'akola oba kikulu oba kitono ky'atambikkulira: era kitange yandinkwekedde ki ekigambo ekyo?\n1 Samwiri 19:1 - 25\nAwo Sawulo n'agamba Yonasaani mutabani we n'abaddu be boana batte Dawudi.\n1 Samwiri 18:1 - 30\nAwo olwatuuka bwe yamala okwogera ne Sawulo, emmeeme ya Yonasaani n'egattibwa n'emmeeme ya Dawudi, Yonasaani n'amwagala ng'emmeeme ye ye.\nSawulo n'amutwala ku lunaku olwo n'atamaganya kuddayo nateeka mu nnyumba ya kitaawe.\nAwo Yonasaani ne Dawudi ne balagaana endagaano kubanga yamwagala ng'emmeeme ye ye.\nYonasaani ne yeeyambulamu omunagiro gwe gwe yali ayambadde n'aguwa Dawudi, n'ekyambalo kye, era n'ekitala kye n'omutego gwe n'olukoba lwe.\nDawudi n'agendanga buli Sawulo gye yamutumanga n'ayis\n1 Samwiri 17:1 - 58\nAwo Abafirisuuti ne bakuŋŋaanya eggye lyabwe okulwana, ne bakuŋŋaanira e Soko ekya Yuda, ne basiisira wakati We Soko ne Azeka mu Efusudammimu.\nSawulo n'abasajja ba Isiraeri ne bakuŋŋaana ne basiisira mu kiwoavu Era, ne basimba ennyiriri okulwana n'Abafirisuuti.\nAbafirisuuti ne bayimirira ku lusozi eruuyi ne Isiraeri n'ayimirira ku lusozi eruuyi: ne waba ekiwonvu wakati waabwe.\nNe mu lusiisira olw'Abafrisuuti ne muva omuzira, erinnya lye Goliyaasi, ow'e Gaasi, obuwanvu bwe emikono mukaaga ko oluta;\n1 Samwiri 16:1 - 23\nAwo Mukama n'agamba Samwiri nti Olituusa wa, okunakuwalira Sawulo nze nga mmaze okumugaana okuba kabaka wa Isiraeri? jjuza ejjembe lyo amafuta ogende, naakutuma eri Yese Omubesirekemu: kubanga neerabidde kabaka mu batabani be.\nSamwiri n'ayogera nti Nnyinza ntya okugenda? Sawulo bw'alikiwulira, alinzita. Mukama n'ayogera nti Twala ente enduusi ogende nayo oyogere nti Nzize okuwaayo ssaddaaka eri Mukama.\nSamwiri n'ayogera nti Nnyinza ntya okugenda? Sawulo bw'alikiwulira, alinzita.\n1 Samwiri 15:1 - 35\nAwo Samwiri n'agamba Sawulo nti Mukama Yantuma okukufukako amafuta okuba kabaka w'abantu be Isiraeri: kale nno kaakano wulira eddoboozi ly'ebigambo bya Mukama.\nBw'atyo bw'ayogera Mukama ow'eggye nti Nekkaanya ebyo Amaleki bye yakola Isiraeri, bwe yeesimbawo okumuziyiza mu kkubo, bwe yalinnya okuva mu Misiri.\nKaakano genda okube Amaleki, ozikiririze ddala byonna bye balina, so tobasaasira; naye batte abasajja n'abakazi omwana omuwere n’ayonka, ente n’endiga, eŋŋaamira n’endogoyi.\nAwo Sawulo n'ayita aban\n1 Samwiri 14:1 - 52\nAwo olunaku lwali lumu Yonasaani mutabani wa Sawulo n'agamba omulenzi eyatwalanga ebyokulwanyisa bye, nti Jjangu tusomoke tugende eri ekigo eky'Abafirisuuti ekiri emitala w'eri. Naye n'atabuulira kitaawe.\nSawulo n'abeera mu kitundu eky'e Gibea eky'enkomerero munda w'omukomamawanga oguli e Miguloni: n'abantu abaali naye baali abasajja nga lukaaga;\nne Akiya, mutabani wa Akitubu, muganda wa Ikabodi, mutabani wa Finekaasi, mutabani wa Eri, kabona wa Mukama mu Siiro, ng'ayambadde ekkanzu.\n1 Samwiri 13:1 - 23\nSawulo yali nga yaakamaze emyaka asatu bwe yatanula okufuga; n'afugira Isiraeri emyaka ebiri.\nSawulo ne yeerondera abasajja ba Isiraeri enkumi ssatu; ku abo enkumi bbiri baabanga ne Sawulo e Mikumasi ne ku lusozi olw'e Beseri; n'olukumi baabanga ne Yonasaani e Gibea ekya Benyamini: n'abantu abalala bonna n'abasindika buli muntu mu weema ye.\nYonasaani n'akuba ekigo eky'Abafirisuuti ekyali e Geba, Abafirisuuti ne bakiwulira. Sawulo n'afuuwa ekkondeere okubuna.\n1 Samwiri 12:1 - 25\nAwo Samwiri n'agamba Isiraeri yenna nti Laba; mpulidde eddoboozi lyammwe mu byonna bye mwaŋŋamba, era nkoze kabaka okubafuga.\nEra, laba, kaakano kabaka atambulira mu maaso gammwe: nange ndi mukadde, mmeze n'envi; era, laba, batabani bange bali nammwe: era natambulira mu maaso ganunwe okuva mu buto bwange ne leero.\nNze nzuuno: munnumiririze mu maaso ga Mukama ne mu maaso g'oyo gwe yafukako amafuta: ani gwe nnanyagako ente ye? oba ani gwe nnanyagako endogoyi ye? oba ani gwe nnali ndyazaamaanyizza?\n1 Samwiri 11:1 - 15\nAwo Nakkasi Omwamoni n'ayambuka n'asiisira okwolekera Yabesugireyaadi: abasajja bonna ab'e Yabesi ne bagamba Nakkasi nti Lagaana naffe endagaano, naffe tulikuweereza:\nNakkasi Omwamoni n'abagamba nti Bwe ntyo bwe nnaalagaana nammwe, amaaso gammwe gonna aga ddyo gaggibwemu; nange ndikiteeka ku Isiraeri yenna okuba ekivume.\nAbakadde ab'e Yabesi ne bamugamba nti Tuwe ebbanga ery'ennaku musanvu tutume ababaka mu nsalo zonna eza Isiraeri: awo bwe wataliba ow'okutulokola, tulifuluma ne tujja gy'oli.


Bukedde Online - Omusajja yankuba ne nvaamu olubuto\nLwaki omwami wange tangulira ngoye?\nAyagala okucakala ne muganzi wo mu ggandaa...\nBAZE yakozesanga enjaga nga bw’akomawo awaka ng’ankuba emiggo n’ensambaggere. Nze Joan Kansiime mbeera mu Zooni 7 e Makerere mu muluka gw’e Kawempe.\nTwasisinkana ne baze mu 2014 ebiseera ebyo, nnali nkola mu bbaala e Kawempe era yali omu ku bakasitoma bange.\nNga wayise ebbanga nga tuli mu mukwano, yapangisa omuzigo e Makerere ne tutandika okubeera ffembi.\nEbbanga lyawerera ddala nga ndi ne baze mu kazigo kaffe era nga ndi musanyufu kuba baze yampanga buli kye njagala.\nNga wayise omwaka gumu, baze yatandika okukyuka mu mbeera ng'amboggola era nga buli kimu kimuyombya nga ne bye yampaananga nga sikyabiwulira.\nMu kiseera ekyo kyennyini, nafuna olubuto era ne ntegeeza baze wabula teyali musanyufu ku mawulire ge nnali muwadde kyokka ate nga nze nnali musanyufu kuba ye yali omwana wange asooka. Baze yantegeeza nti si mwetegefu kuzaala era nandagira ηηende ewaffe.\nNalemerako ng'omukazi kuba nnali sikyasobola kudda waka nga ndi lubuto. Baze mu mbeera eyo, yatandika okunywa omwenge ekitaaliwo n'ankolako effujjo ng'akomawo awaka n'ankuba n'okunsamba okukkakkana ng'olubuto luvuddemu kyokka nga nnali mbuzaayo emyezi esatu nzaale.\nOluvannyuma nagezaako okumunenya ku kye yali akoze n'antegeeza nti yakikola agenderedde kuba yali yaηηamba dda okumuviira ne mulemerako. Kino kyampaliriza okutwala ensonga ku poliisi naye kyambuukako baamusiba leero enkera ne bamuta.\nAbaalugera bali batuufu nti awali abaagalana tossaayo kigambo kubanga oluvannyuma lw'ebyo byonna, baze yaneetondera ne tuddamu okubeera ffeena kuba yansuubiza nti agenda kuva ku mwenge bwentyo ne mmusonyiwa ne tuddamu ne tubeera ffembi.\nNga wayise akaseera, naddamu ne nfuna olubuto olwokubiri, olwamutegeeza, we yali yakoma we yatandikira.\nKu mulundi guno yampisiza ddala bubi katono era nveemu olubuto olulala. Wano we nasalirawo ne nviira ekibambulira ky'omusajja nga siri mwetegefu kuddamu kufi irwa mwana era kati nazaala omwana wange.\nNawangwe atabaganye ne gwe yayimiriza ku mulimu e Makerere


Omulamuzi agobye okusaba kwa Bobi Wine, Chairman Nyanzi awonye okukwatibwa - Watchdog Uganda\nOMUBAKA wa Kyadondo East mu Palimenti Robert Kyagulanyi Sentamu asabye omulamuzi wa kkooti y’okuluguudo Buganda Ketty Achaa Joan agobe omusango ogwamuwawabirwa ogw’okujeemera ebiragiro bya Poliisi.\nBwabadde alabiseeko olwaleero okusobola okuwulira emisango egimuvunanibwa, nga gino gyamuggulwako ku ntandikwa y’omwaka guno ye ne banne bwe beekalakaasa nga balaga obutali bumativu eri omusolo ogumanyiddwanga OTT.\nAkuliddemu oludda oluwaabi Barbra Kyomugisha agaanyi okusaba kwa Kyagulanyi nagamba nti babadde bakyetaagayo akadde okusobola okuyita abajulizi bonna bajje mu kkooti, yadde nga ne Puliida wa Kyagulanyi Luyimbaazi Nalukoola naye abadde asabye omuwaabi wa Gavumenti okukkiriziganya n’okusaba kw’omuntu we.\nNalukoola agambye nti kkooti etutte obudde bungi ku musango guno, kyokka nga abantu be baawolereza beetegefu okuwozesebwa, nagamba nti Gavumenti bweba terina kigendererwa mu musango guno egugobe.\nOmulamuzi Ketty Achaa omusango agw’ongeddeyo okutuusa nga 17 omwezi gw’omwenda omwaka guno.\nMu kusooka wabaddewo katemba mukulu wa Kyagulanyi amanyiddwanga Fred Nyanzi wawonedde awatono okuteekebwako ekibaluwa ki bakuntumye oluvanyuama lw’okulwawo okutuuka mu kkooti, nga banne babadde mu kaguli nga ye talabikako.\nWabula oluvanyuma Nnyanzi atuuse era omulamuzi n’amutegeeza nti abadde agenda kulagirwa akwatibwe olw’obutalabikako mu kkooti.\nNigerian gov't declares Singer Tekno 'security threat' after his nude music video goes viral


Bukedde Online - Owebyokwerinda atulugunya abantu bamugobye ku LC\nObukadde 60 zifudde ttogge: Ekyuma ekyaluza...\nBashir bamubuuzizza ku bisawo bya ssente...\nAbaakakiiko ka LC bagobye owebyokwerinda lwa kwenyigira mu bikolwa ebimenya amateeka. Bakkiriziganyizza ne basaba poliisi emukwate bunnambiro kuba asussizza okukola ebikolobero omuli n’okukuba banne.\nMiiro gwe baagobye.\nBino biri mu zooni ya Nsimbiziwoome mu Bukoto II abakulembeze ba LC 1 ekulemberwa Joan Akiiki Kasirye bwe baatuuzizza olukiiko olw’amangu ne basalawo okugoba Elphas Miiro.\nOlukiiko luno olwatuuziddwa ku ssomero lya Bukoto Muslim Primary School lwetabiddwaamu abakulembeze okwabadde Meeya Ronald Balimwezo Nsubuga, kansala w’ekitundu e Nakawa Samuel Kisami, ssentebe wa LC II Rashid Kawaawa ne poliisi okuva ku Kira Road ne Ntinda.\nOlukiiko luno Miiro teyalubaddemu wabula ssentebe Akiiki yamulumirizza okwenyigira mu bikolwa ebimalako abatuuze emirembe ekiro n’emisana nga kw’ogasse n’ab’omu maka ge.\nKigambibwa nti olumu yaggyirayo mukyala we ekiso kyokka bwe yakiwuuba ne kikwatamu mutabani we omukono.\nEra omusango guli ku fayiro nnamba CRB 109/2019. Eddie Semitego omukwanaganya wa poliisi n’omuntu waabulijjo ku poliisi ya Kira Road yeewuunyizza engeri Miiro gye yalondebwa ku kakiiko ate nga yali yagobwa olw’empisa ze embi abatuuze ze baali bamanyi obulungi.\nOno yatadde Akiiki ku nninga annyonnyole engeri gye yazza omusajja ono ku lukiiko. Akiiki yategeezezza nti bwe yawangula akalulu (Akiiki), abamu ku batuuze be baamuwaliriza okuwa Miiro ekifo ky’ebyokwerinda era bwe yamulonda waaliwo okujaganya kwa maanyi.\nSemitego yategeezezza olukiiko nti mu 2016 Miiro yaggalirwa mu nkambi y’amagye e Makindye okumala emyezi esatu oluvannyuma lw’okusangibwa n’ebyambalo by’amagye.\nYagasseeko nti alina n’omusango ku poliisi e Ntinda ogw’okwonoona ebintu by’ebaala y’omutuuze gwe yazza mu March.\nMeeya Balimwezo yabawadde amagezi okukola lipoota ku musajja ono.\nAkulira poliisi y’e Ntinda yakakasizza okukwatibwa kwa Miiro nti era omusango gwe guli ku fayiro nnamba CRB 109/2019 ku poliisi ya Kira Road era waakutwalibwa mu kkooti avunaanibwe.\nOlunaku lw’omwana wa Afrika: Omwana w’Omuddugavu kiki ekimukonya!


Bukedde Online - Aba NUP bamalirizza olusirika lwabwe ne bawakanya lipooti ya Gavt. ku bawambiddwa\nAba NUP bamalirizza olusirika lwabwe ne bawakanya lipooti ya Gavt. ku bawambiddwa\nAbamu ku ba NUP e Jinja.\nPULEZIDENTI wa NUP, Robert Kyagulanyi Sentamu asabye bannakibiina abalondebwa ku mitendera egy'enjwulo naddala ababaka ba palamenti obutegulumiza n'obuteejalabya nga bagula ebintu eby'ebbeeyi ne beerabira abantu abaabateeka mu buyinza.\nYasinzidde mu lusirika lw'abeekibiina olwakomekkerezeddwa ku Lwomukaaga ku Nile Resort Hotel mu kibuga Jinja. Kyagulanyi yasabye ababaka okuweereza abantu abaabalonda n'omutima gumu n'obutabalyamu nkwe.\nOmwogezi w'ekibiina Joel Ssenyonyi yategeezezza nti ttabamiruka ono baateserezaamu ensonga eziwera okuli n'ekyokulonda Sipika.\nSsenyonyi yakonye ne ku lipooti ya minisita w'ensonga zomunda mu gwanga Gen. Jjeje Odongo gye yasomedde palamenti ku Lwokuna ln'ategeeza nti yali nfu bwe yalaga nti gavumenti erina 58 ate nga ku bano nabamu baayimbulwa.\nYategeezezza nti bannakibiina bangi baggaliddwa mu makomera ag'enjawulo nakkaatiriza nti ne lipooti y'ekibiina omubaka waabwe Nsamba gye yasooka okusoma ng'abantu abakwatibwa abantu ab'emmundu ne babuzibwawo abali 423, gw'alinnya dda.\nYasabye minisita Jjeje okusooka okwetegereza lipota zawa eri egwanga era ono ayagala gavumenti enyonyole abantu ababuzibwawo sako nabo abalala abakwattibwa gyebali kubanga yeyoka elina emundu.\nYayambalidde ne bannakibina kya NRM abali e Kyankwazi bagamba nti bano be balina okutwalibwa mu kkomera kubanga e Kyankwazi bambala ebyambalo by'amagye mu lwatu.\nOlusirika lwabaddemu ababaka abalonde, bassentebe ba disitulikiti bameeya n'abakulembeze ku mitendera egy'enjawulo.\nBwemba seegatttangako kirimu obuzibu?\nMinisita Kuteesa ayaniriza omukungu okuva e China\nAbatakisi e Masaka babinuka lwa Kayemba Afaayo kuyitamu\nEbyavudde mu kulonda bameeya bâ€™ebibuga ebyâ€™enjawulo


Embala za Katonda ze kki? Katonda ali atya?\nAmawulire amalungi, nga tugezaako okuddamu ekibuuzo gali nti, waliwo ebintu bingi ebisobola okuzuulibwa ku Katonda. Abo abagala okukebera okunyonyola kuno basobola okukufunamu omugaso singa basooka okukusoma kwona, awo nebaddayo ne bakebera ebyawandiikibwa ebilondedwa okusobola okunyonyolebwa obulungi.\nEbyawandiikibwa ebiwereddwa byamugaso nnyo, kubanga ewatali buyinza kuva mu Bayibuli, ebigambo bino byonna biba bigambo bugambo eby'omwana w'omuntu, kyoka nga ebigambo ebyo eby'omwana w'omuntu biba si bituufu nadala mu bintu ebikwata ku Katonda.(Yobu 42:7). Okugamba nti kikulu ffe okutegeerera ddala kki Katonda kyali kiba kigambo kitono ddala! Okulemelerwa kituletera okusituka, okugoba era okusiinza ba katonda abatali batuufu okwawukana n'okwagala kwe (Okuva 20: 3-5).\nEkyo kyoka Katonda kyasazeewo okutubikulira ku yye, kyetusobola okumanya kyoka. Emu ku mbala ya Katonda, "Musana", ekitegeza nti Katonda Yeeyebikulira mu okuyita mu bimukwatako (Isaaya 60:19, Yakobo 1:1-17). Tetuyina kulekera ensonga ey'okuba nti Katonda atubikkulidde okumanya ebimukwatako, omuntu yenna ku mmwe aleme kulabika nga takutuuseeko.(Abaebulaniya 4:1). Ebitonde, Bayibuli, n'Ekigambo ekyafuuka omuntu (Yesu Kristu), bijja kutuyamba okumanya Katonda kyali.\nKatusooke okutegeera nti Katonda ye yatutonda era tuli kitundu ku bitonde bye.(Olub. 1:1, Zabbuli 24:1). Katonda agamba nti Omuntu yatondebwa mu kifaananyi kye. Omuntu oli waggulu w'ebitonde byona ebirala era yawebwa okubifuga.(Olub. 1:26-28). Ebutonde, bwayonoonebwa olw'okuggwa kw'omuntu, naye bikyalaga omilimu gya Katonda mu byo.(Olub. 3:17-18; Abaruumi 1:19-20). Bwetulowooza ku bungi bw'obutonde, okuba nga tebutegerekeka, obulungi bwabwo, n'engeri gye bwasengekebwamu, tusobola okutegeera obulungi bwa Katonda.\nOkusoma ko kugamu ku manya ga Katonda kisobola okutuyamba ko mukunonyereza kwa ffe ku ki Katonda Kyali. Galambikidwa wano wansi;\nElohiim(Soma Elokiimu) – Katonda Owamannyi.(Olub 1:1)\nAdonai(Soma Adonaayi) – Mukama, ekiraga enkolagana wakati w'omukozi ne Mukamaawe(Okuva 4:10,13).\nEl Elyon(Soma Eli Eliyoona) – Katonda Ali wagulu ennyo, asinga amanyi.( Olub.14: 20)\nEl Roi (Soma Eli looyi) – Katonda owamanyi alaba( Olub. 16:13).\nEl Shaddai (Soma Eli Sadaayi) – Katonda omuyinza wabuli kantu(Olub 17:1)\nEl Olam (Soma Eli Olamu) – Katonda abererera emirembe gyona (Isaaya 40:28).\nYahwe (Soma Yawe) – MUKAMA "NDI", ekitegeeza Katonda aberera emirembe n'emirembe.( Okuva 3:13:13,14).\nKa tweyongereyo nga twetegereza ebisinga ku mbala za Katonda; Katonda aberera emirembe gyonna..Talina ntandikwa, era okubeerawo kwe kwa mirembe gyonna. Tafa, era takoma (Ekyamateeka 33:27); Zabbuli 90:2; 1Timoseewo 1:17). Katonda takyuka; kitegeeza Katonda yesigika era mwesigwa.(Malaki 3:6; Okubala 23:19; Zabbuli 102: 26,27). Katonda tafananyizibwa, ekitegeza nti tewali amufaanana mu byakola, oba embeera ze. Atukiridde (2 Samwiri 7:22; Psalm 86:8; Isaaya 40:25; Matayo 5:48). Katonda teri ayinza kumutegera kumumalayo, tanonyezebwa olwekigendelerwa kyokumutegera okumumalayo. (Isaaya 40:28; Zabbuli 145:3, Abaruumi 11:33, 34).\nKatonda mwenkanya, ekitegeza nti teyekubiira, (Ekyamateeka 32:4; Zabbuli 18:30). Katonda alina amanyi agakola byona. Asobola okola buli kimu ekimusanyusa. Naye ebikolwa bye bikwatagana n'embala ze endala zonna.(OKubikkulirwa 19:6, Yeremiya 32:17,27). Katonda ali buli wamu, ekitegeza nti aberawo buli kiseera. Kino tekitegeza nti Katonda ali buli kimu (Zabbuli 139:7-13; Yeremiya 23:23). Katonda amanyi buli kimu. Ekitegeza nti Katonda amanyi ebyayita, ebiriwo kati, n'ebirijja, ne byetulowoozaako mu kasera konna; olw'okuba nga amanyi buli kintu kyonna, okulamula kwe kuba mu bwenkanya ( Zabbuli 139: 1-5; Engero 5:21).\nKatonda ali omu, tekitegeza butegeza nti tewali mulala, wabula era kitegeza nti ali yekka mu bwakatonda ng'asobola okutuukiriza obwetaavu bwaffe n'emitima gyaffe gyebiyayanira, era Ye yekka yasaanidde okusinzibwa n'okwewaayo kwaffe (Ekyamateeka 6:4). Katonda mutuukirivu, ekitegeza nti Katonda tasobola era taliyita ku bikolwa bikyamu. Olw'obutukirivu bwe n'obwenkanya, y'ensonga lwaki Yesu Kristo yayina okufuna ekibonerezo kya Katonda (Omwenkanya), ebibi byafe bwebyamutekebwako, ffe tusobole okusonyiyibwa.(Okuva 9:27; Matayo 27:45-46; Abaruumi 321-26).\nKatonda asalawo ku lulwe. Ye mukulu asinga, ebitonde byona ng'obigase wamu nga bimanyi oba nga tebimanyi tebisobola kukyusa ntekateka ze.(Zabbuli 93:1; 95:3; Yeremiya 23:20). Katonda mwoyo; ekitegeza nti talabika (Yokaana 1:18; 4:24). Katonda ali omu mu busatu. Omu mu buntu, mu mumanyi, ne ekitiibwa. Bwewetegereza ebyawandiikibwa ebyasose, bikozesa "erinnya" newankubadde nga bitegeza abantu basatu, "Taata, Omwana, n'Omwoyo omutukuvu" (Matayo 28: 19; Makko 1;9-11). Katonda mazima, ekitegeza nti akiriziganya na buli kumi kyali, tasobola kukyusibwa wadde okulimba.( Zabbuli 117:2; 1 Samwiri 15:29).\nKatonda mutukuvu, ekitegeza nti Katonda ayawukanye ku kwononeka kwempisa era akukyawa. Katonda alaba obubi bwona era bumunyiza; omuliro gwogerwako wamu n'obutukuvu mu byawandiikibwa. Katonda ayogerwako ng'omuliro ogwokya (Isaaya 6:3; Kabakuku 1:13; Okuva 3:2,4,5; Abaebulaniya 12:29). Katonda ajudde ekisa – kino kitwalilamu; obulungi bwe, ekisa, okusasira, n’okwagala – ebigambo ebyongera okutegeza obulungi bwe. Singa tekyali kisa kya Katonda, embala ze oba embera ze endala zandimutugobyeko. Twebaza Mukama kubanga eno si y'ensonga, kubanga ayagala okumanya buli omu kuffe ku lulwe nga ye (Okuva 34:6; Zabbuli 31: 19; 1 Petero 1:3; Yokaana 3:16; Yokaana 17:3).\nKuno kubadde okugezako okutonotono okudamu ekibuuzo Katonda yekka kyasobola okuddamu. Ddamu amanyi okwongera okumunonya (Yeremiya 29:13).


Bukedde Online - Baminisita ba Museveni batabuse!\nBajeti ya 2017/18 ewadde amaka ga Pulezidenti...\nEnkola ya ‘Ekyapa mu ngalo’ ezze kuyamba...\nEkyasinze okuggya Namuganza mu mbeera, ye Betty Amongi okwesitula ne Nantaba ne bagenda ku mukolo gw’abakyala be Namutumba ku nkomerero y’omwezi oguwedde nga takimanyiiko ye ky’agamba nti baali bamusoomooza.\nMinisita Namuganza eyaloopye minisita munne Amongi ne Nantaba ewa Museveni. Mu katono ku kkono ye Amongi ate ku ddyo ye Nantaba\nPERSIS Namuganza, minisita omubeezi ow’ebyettaka asisinkanye Pulezidenti Museveni n’amusaba amwawukanye ne minisita munne Betty Amongi, asobole okuwona okulinnyirirwa Aidah Nantaba bwe baludde nga tebalima kambugu.\nEnsonda ezeesigika zaategeezezza nti Namuganza yasisinkanye pulezidenti n’amulombojjera ebizibu by’ayitamu mu minisitule.\nYategeezezza pulezidenti nti mukama we Betty Amongi, minisita w’ebyettaka omujjuvu alabika ng’amaliridde okumulemya emirimu ng’akolagana ne Nantaba gw’amanyidde ddala nti talina kalungi k’amwagaliza era nti amulemesezza.\nNamuganza yasabye pulezidenti bwe kiba kisoboka akole enkyukakyuka mu minisitule gy’alimu.\nYasabye ku ye ne Amongi kubeeko akyusibwa, ku lw’obulungi bwa minisitule.\nEnsisinkano eno Namuganza yagivuddemu nga musanyufu, oluvannyuma lwa pulezidenti okumusuubiza nga bw’ajja okubaako ky’akolawo okusalira embeera eno amagezi.\nMikwano gya Namuganza gyategeezezza nti basuubira ng’omuntu waabwe ajja kufuna ku buwerero mu kiseera ekitali ky’ewala.\nBaagambye nti Amongi talina kweyinula nnyo kutuuka kulowooza nti wa kitalo, kuba wa UPC!\nMinisita Namuganza bwe twamutuukiridde yagaanye okwogera ku by’okuloopera pulezidenti embeera gy’akoleramu emirimu.\nMinisita Aidah Nantaba yategeezezza nti ye okugenda e Namutumba ku mukolo gw’abakyala yayitibwa ng’omugenyi omukulu.\nYagambye nti kyali tekimwetaagisa kusooka kufuna lukusa okuva ewa Namuganza kuba naye bw’aba agenda e Kayunga gy’akiikirira tasooka kumusaba wadde okumutegeezaako.\nNantaba azze akiggumiza nti Namuganza aliko abamuli emabega omuli n’abanene mu bitongole by’ebyokwerinda. Bano agamba nti azze abalwanyisa ng’abalemesa okubba ettaka e Kayunga.\nMu February wa 2017 Namuganza ne Nantaba baawaanyisiganya ebisongovu ku Hotel Africana bwe baali mu lukiiko lw’ababaka abava mu Buganda nga boogera ku nsonga z’ettaka.\nKyaddirira Namuganza eyali akubiriza olukiiko okugamba Nantaba afunze ku bigambo bye yali ayogera kuba obudde bwali buyise. Minisita Betty Amongi ye yakkakkanya embeera ne yeetondera n’ababaka ba Buganda ku kyali kituuseewo. Amongi bwe yatuukiriddwa yagaanye okwogera ku nsonga eno n’ategeeza nti Namuganza y’aba abyogerako. Esther Mbayo Mbulakubuza, minisita w’ensonga za pulezidenti yategeezezza nti pulezidenti y’alina obuyinza obusembayo era ng’asobola okukola ku butakkaanya bwonna obuba buliwo.\nKasibante akkukkulumidde poliisi ku lukung'ana lwa 'Togikwatako' lwe yalinnyeemu eggere\nReal Madrid ewonye okukubwa Tottenham\nObubbi bw’omukazi bwamuntamya\nJas Mangat akomyewo\nOkuzannyisa atakkirizibwa kuzaalidde Uganda ebizibu;bagigobye mu z’abato;


Bukedde Online - Abafiiridde mu bya Bobi Wine\nAbabbi b’e Mbuzi babakubye amasasi\nSsekiziyivu ow’e Mityana ne Kawuma yattibwa mu Arua.\nABANTU abalala babiri abaakubwa amasasi mu bwegugungo ku bya Bobi Wine bafudde. Kati omuwendo gw’abattiddwa okuva Bobi Wine lwe yakwatibwa gulinnye okutuuka mu bantu musanvu. Lawrence Jjingo ow’e Mityana ne Racheal Ayebazibwe omuyizi mu yunivasite y’e Kyambogo be baafudde.\nAyebazibwe 23, yafiiridde mu Victoria Hospital e Bukoto gy’abadde ajjanjabirwa ekiwundu ky’essasi eryamukubiddwa ku Mmande nga August 20, 2018 mu bwegugungo mu Kampala. Omwogezi wa yunivasite y’e Kyambogo, Jennifer Sibbo yagambye nti Ayebazibwe abadde amalirizza okusoma ng’alinze kutikkirwa diguli ye mu byensimbi mu December w’omwaka guno.\nEssasi lyamukubye ku mutwe ne lituuka ku kawanga. Sibbo yagambye nti ekisinga okuluma, omuwala ono teyali mu bya kwekalakaasa. Essasi nti lyamusanga we yali asula e Kyebando okumpi ne Kamwokya. Abaserikale mu kugoba abaali beekalakaasa e Kamwokya nga bawakanya okusiba Bobi Wine baakuba amasasi era agamu ne gawaba nga kwe kuli n’eryakuba Ayebazibwe. Lyamukuba ayoza ngoye ze.\nYafudde ku LwamukaagaAyebazibwe waaluganda lwa Dr. Loy Gumisirize, omu ku basomesa b’e Kyambogo asomesa ebyafaayo era bategese okumusabira olwaleero ku St. Kakumba Chapel e Kyambogo.\nObwegugungo bwatandika nga August 13, 2018 oluvannyuma lw’okukwata Robert Kyagulanyi (Bobi Wine) ne banne okuli Francis Zaake, Kassiano Wadri, Paul Mwiru, Gerald Karuhanga, Micheal Mabikke, John Mary Ssebuufu n’abalala era okwegugunga kuzze kusaasaana mu bitundu naddala mu Kampala, Jinja, Mukono ne Mityana.\nOW’E MITYANA AFUDDE AKUKKULUMA Lawrence Jjingo 45, omutuuze w’e Busuubizi mu Mityana omu ku basaabaze abaali mu takisi eyakubwa amasasi naye yalese abantu mu kiyongobero oluvannyuma lw’okumujjanjabira wiiki nnamba wabula ne birema. Jjingo yali mu takisi omwafiira omusuubuzi Sam Ssekiziyivu essasi gwe lyattirawo wabula abalala bataano omuli ne Jingo ne batwalibwa mu ddwaaliro e Mulago.\nJjingo naye yafudde ku Lwomukaaga. Bwe yabadde tannafa, Jjingo gwe twasanze ku kitanda e Mulago yatutegeezezza nti essasi lyamukwata mu lubuto ne limuyuza ekyenda. Yabadde aweereddwa obukadde butaano okuva ewa Pulezidenti Museveni zimuyambe okugula eddagala n’ebyetaagisa wabula yabadde atutegeezezza ku Lwokutaano nti ssente ezo tezimala.\nAbasawo baabadde baamugambye nti kigenda kutwala emyezi mukaaga okuzzaayo ekyenda kino mu lubuto kyokka embeera yatabuse ku Lwokutaano ekiro n’afa ku Lwomukaaga.\nYabadde era alaze obutali bumativu ku ngeri abaserikale gye batannakola kimala kukangavvula baserikale baabwe abaabakubamu amasasi ate nga tebaali mu bya kwekalakaasa.\nBano baali mu takisi eyali etambuza ab’e Ssingo nga bagenda ku mupiira gw’amasaza kyokka abaserikale ne balowooza nti bali mu kwekalakaasa kw’ebya Bobi Wine ne Zaake ne babakubamu amasasi.\nAB’E GOMBA BATADDE AKAKA NGA BAZIIKA OWAABWE\nOmuntu omulala eyattiddwa amasasi ye Vicent Sserungaya, omuvuzi wa bodaboda era omutuuze ku kyalo Lusenke-Bukalagi mu Kanoni Town Council mu disitulikiti y’e Gomba. Bobi Wine bamuzaala ku kyalo Wassinda mu Kanoni Town Council era weesudde kiromita nga ssatu okuva e Bukalagi we battidde Sserungaya.\nSserungaya yakubiddwa amasasi ku Lwokuna, oluvannyuma lw’obwegugungo obwabaluseewo e Bukalagi amangu ddala nga kkooti y’amagye eggyeeko Bobi Wine emisango gy’emmundu, kyokka Poliisi n’emukwata buto n’atwalibwa mu kkooti yaabulijjo, era omulamuzi Yunus Ndiwalana n’amusomera omusango ogwokulya mu nsi ye olukwe.\nMu kumuziika e Bukalagi eggulo, abatuuze baavumiridde abaserikale nga bagamba nti baamulumba mu nnyumba ye nga yeebase ekiro ne bamukonkona era bwe baalaba nga tavaayo ne batandika okukuba amasasi mu nnyumba.\nBwe yatya nti amasasi gayinza okutwaliramu abaana be, kwe kuggulawo era nti awo we baamukubidde amasasi agaamumalirizza. Joseph Musana omwogezi wa Poliisi mu kitundu kya Katonga yategeezezza nti lipoota gye baafunye yalaze nti Sserungaya yaggyiddeyo abaserikale ejjambiya nga bagenze okumukwata. Wabula kino abakungubazi baakiwakanyizza.\nMusana yategeezezza nti oluvannyuma lw’okufuna okwemulugunya kw’abatuuze, baasazeewo omuserikale eyakubye Sserungaya essasi akwatibwe nga bwe banoonyereza. Omuserikale akuumirwa ku poliisi e Mpigi.\nAbalala abattiddwa kuliko gwe battidde e Katwe ne gwe battidde mu Kampala wakati kw’ossa ne Yasin Kawuma gwe battira mu mmotoka ya Bobi Wine eyeekika kya Tundra gye yali avuga akawungeezi ka August 13, 2018 mu Arua nga bawunzika kampeyini z’okujjuza ekifo ekyalimu Ibrahim Abiriga era ne kiwangulwa Wadri eyali awagirwa Bobi. Amagye, poliisi ne Pulezidenti Museveni baasaasidde abaakubiddwa amasasi era Museveni awo we yasinzidde okusindika abakungu be okukubagiza abaafiiriddwa n’okuwa abalwadde obuyambi. Ku nkomerero ya wiiki ewedde, abaakubiddwa amasasi mu takisi e Mityana baaweereddwa obukadde 5 buli omu ate famire ya Ssekiziyivu n’eweebwa obukadde 10.\nBALOOYA BAKEDDE GULU KUSABA KWEYIMIRIRA BOBI WINE\nTtiimu ya bannamateeka ba Bobi Wine ne banne 32 abaasindikiddwa ku limanda bakedde mu kkooti enkulu e Gulu okussaayo okusaba bakkirizibwe okweyimirirwa.\nBobi Wine alina ttiimu ya bannamateeka 15 okuli; Medard Seggona, Asuman Basalirwa, Erias Lukwago, Ladislaus Rwakafuzi, Nicholas Opio, Lillian Drabo, Benjamin Katana, Andrew Karamagi, Anthony Wameli, Kenneth Kakande, Richard Lumu n’abalala era abasinga ku bano baasuze Gulu nga beetegese okuwaayo okusaba kwabwe olwaleero.\nBasalirwa yagambye nti baasuze beeteeseteese bulungi okuwaayo okusaba mu kkooti enkulu e Gulu ekulirwa omulamuzi Stephen Mubiru nga baagala okweyimirirwa kwa Bobi Wine ne banne 32 bwe bagguddwaako emisango egy’okulya mu nsi yaabwe olukwe kukkirizibwe. Basalirwa yagambye nti buli omu ku basibe 33 okuli ne Bobi Wine, balooya bamutegekedde empapula ezize.


Bukedde Online - Ebya Peter Ssematimba bibi\nKKOOTI eyise akulira akakiiko ka National Council for Higher Education [ NCHE] anyonnyole ku mpapula z’obuyigirize eza Peter Ssematimba.\nOmulamuzi wa kkooti enkulu Lydia Mugambe yalagidde John Asibo Apuda okweyanjula mu kkooti nga May 11 2016 oluvannyuma lwa munna DP Stephen bwebaavuganya mu kalulu ka Busiro South okumutwala mu kkooti.\nSsekigozi agamba nti munna NRM Ssematimba talina buyigirize bumala bumusobozesa kwesimbawo ku kifo ky’omubaka wa palamenti nga wano wayagalira Asibo anyonnyole kkooti kwebasinziira okuwa Ssematimba ebbaluwa gyeyatwala mu kakiiko k’ebyokulonda okusunsulwa\nSsekigozi agamba nti Ssematimba yakoma mu S.4 n'agendaa ebulaaya okutandika obulamu obupya kyokka nga omuntu okwesimbawo oteekwa okuba n’ebbaluwa ya S.6[ UACE] oba egyenkana.\nKyokka ye Ssematimba agamba nti bweyagenda e bulaya yaddayo okusoma n'afuna satifiketi nga eno akakiiko ka NCHE gye baagerageranya nga yenkana ne bbaluwa ya S.6 mu Uganda olwo nakkirizibwa okwesimbawo ekintu Ssekigozi kyawakkanya nti ebbaluwa zino ngingirire.\nSsekigozi era agamba nti Ssematimba yabba obululu ssaako n’okwetaba mu mivuyo egyenjawulo mu kulonda nga kati ayagala kkooti esazeemu obuwanguzi bwe.\nKkooti ezzeemu okukakasa Ssematimba ku kifo ky'omubaka wa Busiro South


By BENJAMIN SSEBAGGALA, LAWRENCE KITATTA ne MOSES NSUBUGA\nROBERT Kyagulanyi (Bobi Wine) olwavudde e Luweero gye yakubye olukuhhaana olumu kw'ezo ezikyasinze obunene n'agumya abawagizi be nti ensolo ku kizigo kweri, obuwanguzi bujja. Yalombozze obulippo n'okunyigirizibwa kw'ayiseemu ng'ayigga akalulu wiiki ebbiri ezisoose kyokka n'awaga nti bimwongedde buvumu.\nAbamu ku bantu abaabadde balinze Bobi Wine e Luweero.\nWano we yakiggyiddeyo nti abamu ku baserikale abeetabye mu kumunyigiriza bamaze okubatwala mu kkooti okuli n'abaduumizi ba poliisi n'amagye mu ggwanga. Ensonga ez'enjawulo eziruma eggwanga ng'ekibbattaka, obwavu, Bobi ng'ali mu maka ge e Magere yabyogeddeko nga bw'ajuliza ku byawandiikibwa mu bitabo ebitukuvu nti ye alinga David, Katonda gwe yawa amaanyi n'akuba Goriyaasi ejjinja n'amuwangula.\nWe yayogeredde yabadde yaakava e Nakaseke gye yatuukidde wakati mu kusoomoozebwa kubanga e Nakasongola gye yasoose waabaddeyo okukuba abawagizi be emiggo. Bwe yatuuse e Luweero n'ayita bazadde b'omwana, Arnold Walusimbi 14, gwe baakubye amasasi ne gamutta mu kwekalakaasa.\nNnyina w'omwana Harriet Nakamya ne kitaawe, Walusimbi baategeezezza ng'omwana waabwe bwe yali ava okugula chipusi ne bamukuba amasasi, n'afa, yakkirizza nti omwana we k'afuuke ssaddaaka. Bobi Wine mu kwogera yajjukizza ne Hakim Ssekamwa eyatomerwa emmotoka ya poliisi e Luweero, kyokka yagumizza nti olwamuwandiika okuvuganya ku bwapulezidenti n'aggalawo ekitabo ky'okukaaba kati yaggulawo eky'okukola.\nOlwatuuse e Nakaseke, omubaka Ssemakula Luttamaguzi n'amuloopera nti ettaka ly'abantu mu bitundu bya Luweero balibbye okulimalawo. Baatandise okwasanguza amannya g'abaserikale be bagamba nti be babakolako effujjo. Ono olwawummuzizza omuzindaalo, Mathias Mpuuga amyuka pulezidenti wa NUP atwala ebitundu bya Buganda n'agukwata. "Abantu b'olaba wano kwe kwewaayo kwa Luweero okwenunula".\nNg'asinziira e Magere yagambye nti ebimu ku bikaluubirizza kkampeyini ze, kati baamuteekako akamotoka akaliko ekkomera mwe baamukwatira e Luuka akamulondoola buli wamu. Kuno boongeddeko emmotoka z'ebitongole by'ebyokwerinda ezitaliiko nnamba ezirimu abantu abamulondoola.\nTebakomye awo, bataddewo abaserikale abeesabika ne beebikka amaaso abamulondoola buli w'alaga nga tamanyi kye bamwagaza. Yagambye nti abantu b'e Nakaseke be balwanyi abatuufu kyokka bangi ku baalwana bali mu mbeera mbi tebasasulwanga.\nWano abantu baayisizzaamu amaloboozi nti n'ennyumba mwe basula zitonnya era buli kkampeyini lwe zituuka ba basuubiza. "Eyo yonna gye mpise ndabye ebijjukizo by'abantu abattibwa, mwe wano mutambulira ku malaalo era nkimanyi ebiwundu bingi ku mwoyo tebinnaba kuwona," bwe yaggumizza. Yayongeddeko nti bangi abalima balabye ebbeeyi y'ebirime egwa buli kiseera nga n'ettaka kwe balimira balitutte.\nOMUDUUMIZI WA POLIISI AVUDDEYO KU BY'OKUTULU GUNYA ABEESIMBYEWO Wabula Kyagulanyi nga yeemulugunya ku baserikale, omuduumizi wa poliisi mu ggwanga, Martin Okoth Ochola ayanukudde ssentebe w'akakiiko k'ebyokulonda, Omulamuzi Simon Byabakama, ku bbaluwa gye yamuwandiikidde nga November 26, nti waliwo abeesimbyewo abeemulugunya ku poliisi okubatulugunya.\nOchola yategeezezza nti ebbaluwa teyalaze muntu ki eyeemulugunya era yeemulugunya ku baserikale ki ne gye basangibwa. Yamusabye alambulule ku nsonga ezo kubanga bo nga poliisi babadde bali mu kukwasisa biragiro n'amateeka g'ebyobulamu kyokka nga bakikola wakati mu bantu okubasosonkereza.


Zabbuli 25 LCB - 시편 25 KLB\n125:1 Zab 86:4Eri ggwe, Ayi Mukama,\n225:2 Zab 41:11Neesiga ggwe, Ayi Mukama, tondeka kuswala mu maaso g’abalabe bange. Tobaganya kumpangula.\n325:3 Is 49:23Ddala ddala abakwesiga tebaajulirirenga,\n425:4 Kuv 33:13Njigiriza nga bwe nnaakolanga, Ayi Mukama,\n5Onjigirizenga okunywerera ku mazima go, era onkulemberenga mu byonna;\n625:6 Zab 103:17; Is 63:7, 15Jjukira, Ayi Mukama, okusaasira kwo okunene, n’okwagala kwo okungi,\n725:7 a Yob 13:26; Yer 3:25 b Zab 51:1Tojjukira bibi byange\n825:8 a Zab 92:15 b Zab 32:8Mukama mulungi, era wa mazima,\n925:9 a Zab 23:3 b Zab 27:11Abawombeefu abaluŋŋamya mu kkubo ettuufu\n1025:10 a Zab 40:11 b Zab 103:18Amakubo ga Mukama gonna gajjudde okwagala n’amazima\n1125:11 Zab 31:3; 79:9Olw’erinnya lyo, Ayi Mukama,\n1225:12 Zab 37:23Omuntu wa ngeri ki atya Katonda?\n1325:13 a Nge 19:23 b Zab 37:11Obulamu bwe bunajjuzibwanga emikisa gya Katonda,\n1425:14 a Nge 3:32 b Yk 7:17Mikwano gya Mukama be bo abamugondera;\n1525:15 Zab 141:8Ntunuulira Mukama buli kiseera,\n1625:16 Zab 69:16Nkyukira, Ayi Mukama, onkwatirwe ekisa,\n1725:17 Zab 107:6Obuyinike bweyongedde mu mutima gwange;\n1825:18 2Sa 16:12Tunuulira ennaku endiko, weetegereze obulumi bwange;\n1925:19 Zab 3:1Laba abalabe bange nga bwe beeyongedde obungi\n2025:20 Zab 86:2Labiriranga obulamu bwange, obamponye;\n2125:21 Zab 41:12Amazima n’obulongoofu bindabirirenga,\n2225:22 Zab 130:8Nunula Isirayiri, Ayi Katonda,


Bukedde Online - Baminisita 76 bakakasiddwa 3 basuuliddwa\nBaminisita 76 bakakasiddwa 3 basuuliddwa\nEby'omulambo gwa maama wa Canon Kibuuka bikyalanda\nPoliisi etabukidde Canon Kibuuka ku mulamb...\nAdded 18th June 2016\nBAMINISITA 76 baakakasiddwa akakiiko ka Palamenti ate abalala basatu ne basuulibwa olw’obutabeera na bisaanyizo. Akakiiko akakulira sipiika wa Palamenti Rebecca Kadaga kamaze ennaku ssatu nga kasunsula baminisita.\nAdrian Tibaleka eyabadde aweereddwa okubeera minisita w’abakadde n’abaliko obulemu yagaaniddwa. Ensonda zaategeezezza nti yalemeddwa okwennyonnyolako mu Luzungu ng’ebiwandiiko by’obuyigirize tebikwatagana.\nIsmael Orot (Kanyum County e Kumi ) eyabadde aweereddwa obwaminisita omubeezi ow’e byemirimu naye baamugaanyi ng’ensonda zaategeezezza nti obusobozi bwe ku kifo kino bwabadde bubuusibwa. Harriet Ntabazi, baagaanye okumukakasa ku bwaminisita omubeezi avunaanyizibwa ku by’amakolero.\nEbiwandiiko by’obuyigirize byabadde tebikwatagana bulungi nga yalemeddwa n’okulambulula obuvunaanyizibwa obwamuweereddwa eri akakiiko. Ruth Acheng (UPC) eyabadde aweereddwa obwaminisita w’e byobuvubi, Pulezidenti yennyini yawandiikidde akakiiko ng’abagamba baleke okumukakasa.\nKyategeezeddwa nti ababaka ba NRM bwe baasisinkana Pulezidenti baamusabye ku Betty Amongi ne Acheng aba UPC alondeko omu. Yasazeewo okulondako Amongi.\nBA MINISITA ABAA KAKASIDDWA BOOG EDD E BYE BATAND IKIRAKO:\nBenna Namugwanya Bugembe (mukazi, Mubende) minisita omubeezi avunaanyizibwa ku kibuga Kampala, yategeezezza nga bw’agenda okulaba ng’amalawo obutakwatagana obuli mu bakozi ba Gavumenti abakulemberwa Jennifer Musisi ne bannabyabufuzi abakulemberwa Loodi Meeya Erias Lukwago.\nRosemary Kizza Seninde (mukazi, Wakiso), avunaanyizibwa ku by’enjigiriza bya pulayimale, yasiimye pulezidenti okumussa mu minisitule gy’ategeera obulungi. Yalaze essanyu okubeera ng’agenda kukolagana ne minisita Janet Museveni nga mukama we.\nKahinda Otafiire minisita w’a mateeka ne nsonga za Ssemateeka yagambye nti agenda kumaliriza ebitaggwa mu kisanja ekiwedde. Haruna Kyeyune Kasolo (Kyotera) , minisita wa Microfinance, yagambye nti atandikira ku kusomesa abantu etteeka eppya erifuga ebibiina bya microfinance.\nRonald Kibuule (Mukono North) minisita avunaanyizibwa ku by’amazzi n’asuubiza okutuusa amazzi amayonjo mu bibuga byonna we gunaatuukira 2020 ate nga mu byalo abantu 79 ku buli 100 bajja kuba bagalina. Abalala abaakakasiddwa kwabaddeko J.C Muyingo minisita avunaanyizibwa ku matendekero agawaggulu, Charles Bakkabulindi ow’ebyemizannyo, Persis Namuganza avunaanyizibwa ku by’e ttaka n’abalala\nVipers ewera kutunuza KCC bikalu mu liigi\nNJABIFU TETUSOBOLA': Odur alinze Vipers mwe yava ng'awera\nKCC, Villa ne Vipers bazze kulwanira buwanguzi; battunka


Museveni ayimirizza ekitongole kya DGF | Dembe FM 90.4\nMuseveni ayimirizza ekitongole kya DGF\nOmukulembeze we gwanga Yoweri Museveni alagidde minisitule yebyensimbi, okuyimiriza ekitongole kya Democratic Governance Facility, mu Uganda okutuusa nga gavumenti emaze okuddamu okwetegereza obukulembez bwakyo.\nDGF kyekimu ku bitongole ebisinga okuvujirira emirimu egyenjawulo mu Uganda, mu kubalirira gya bukadde na bukadd bwa pounda 100.\nMu bbaluwa gyawandikidde minisita webyensimbi Matia Kasaija, President Museveni agambye nti yetaaga okumanya lwaki bano baleeta kuno ssente mpitirivu awatali mukono gwa gavumenti oguliwo okulondoola emirimu ddala ejikolebwa.\nMuseveni anenyezza aba minisitule, obutakirowozaako, nti obutafaayo ku ntambula yemirimu gyabano, nti kiyinza okuvaamu akabaate.\nMuseveni era agambye nti bano balina engeri gyebagotanyamu emirimu gya gavumenti, nga berimbika mu kutumbula democrasiya, era nawera nti tebajja kukiriza nga Uganda okubeera ebbali ngabawagizi ngabalala bebakola.\nKati atadde ku nninga aba minisitule yebyensimbi, okubaako byebaddamu ku songa zino zagamba nti ziribika zetobekamu enguzi.\nKati alagidde kalisoliiso wa gavumenti, ssabapoliisi we gwanga, ssabawaabi wa gavumenti okubakana nokunonyereza.


Bukedde Online - Palamenti eragidde ku bbanka ezizze ziggalwa\nOmusujja ogw'obulabe guzinze Kiboga ne Mityana: Gwakatta babiri\nKasitoma gwentera okuguza amatooke abuze n...\nAdded 29th November 2017\nPALAMENTI eragidde ofiisi ey’omubazi omukulu ow’ebitabo bya Gavumenti okukola okunoonyereza okw’omuggundu ku ngeri Bbanka Enkulu eya Uganda gy’ezze yeddiza, okuddukanya n’okutunda bbanka ez’obwannannyini z’ezze eggalawo mu myaka egiyise.\nKasekende (ku ddyo) ne Suzan Kanyemibwa omuwandiisi wa Bbanka Enkulu.\nAbabaka abatuula ku kakiiko ka Palamenti akalondoola ebitongole bya Gavumenti akayitibwa, Commissions, Statutory Authorities and State Enterprises (COSASE) baasazeewo eggulo nti Bbanka Enkulu enoonyerezebweko kubanga bafunye okwemulugunya okw’enjawulo n’entuumu z’ebiwandiiko ebiraga emivuyo n’obutali bulambulukufu mu ngeri banka ezizze ziggalwa Bbanka Enkulu gye ziddukanyiziddwaamu n’okutundibwa.\nKino ababaka aba COSASE nga bakulirwa ssentebe waabwe, Abdul Katuntu (Bugweri-FDC) baakisazeewo bwe baabadde basisinkanye ttiimu ey’abakungu Bbanka Enkulu abaakuliddwaamu omumyuka wa Gavana, Dr. Louis Kasekende.\nMu nsisinkano eno, ababaka basoose kukunya aba Bbanka Enkulu ku nsimbi ezisoba mu buwumbi butaano n’obukadde 700 eggwanga lye zaafiirwa olw’omulimu ogw’okuzimba ettabi lya Bbanka Enkulu e Kabale eryazimbibwa mu ngeri eyagadibengalye.\nAbabaka era baatabukidde Bbanka Enkulu nga baginenya nti yeesuliddeyo gwa nnaggamba nga banka ez’obusuubuzi ne kkampuni ez’amasimu eziri mu bizinensi ya Mobile money zinyigiriza Bannayuganda mu kubabinika amagoba amangi ne ssente ez’okusindika n’okuggyayo ssente.\nKu kya Bbanka ezizze ziggalwa, Katuntu yagambye nti ky’ekiseera Bbanka Enkulu enoonyerezebweko ku nkola yaayo mu kuggala, okuddukanya n’okutunda bbanka ez’ebyobusuubuzi ezizze zifuna obuzibu, eggwanga litegeere obuzibu we buva n’ekiyinza okukolebwa okwewaliwa.\nEZIMU KU BBANKA EZIGGADDWA\nCrane Bank: October 20, 2017\nImperial Bank: October 13, 2015\nGlobal Trust Bank (U): July 25, 2014\nNational Bank of Commerce (Uganda): September 27, 2012.\nCooperative Bank,: May 19, 1999\nGreenland Bank, April 1, 1999\nInternational Credit Bank: November 18, 1998.\nSembule Investment Bank : 1995\nTeefe Bank : 1993\nKatuntu yagambye nti omubazi omukulu ow’ebitabo bya Gavumenti bagenda kumuwa emyezi ng’esatu oba ena okunoonyereza ku bbanka ezaggalwa n’agamba nti bagenda kulondamu bbanka nga ssatu oba nnya ezigenda okussibwako essira mu kunoonyereza.\nOmumyuka wa Gavana, Dr. Kasekende yategeezezza ababaka nti BBanka Enkulu nay’erina okunoonyereza kwayo kwe yatandise ku kitongole kyayo ekivunaanyizibwa ku kulabirira n’okulondoola banka zonna okuzuula lwaki banka ez’obusuubuzi zituuka mu buzibu obw’ensimbi ng’ekitongole tekitegedde mu budde.\nOmubaka Elijah Okupa yasabye Kasekende annyonnyole ku byogerwa nti abamu ku bakungu ba Bbanka Enkulu bagaggawalidde nnyo mu mivuyo egy’okuggala bbanka ez’obusuubuzi kyokka Katuntu yagambye nti eyo y’emu ku nsonga ezigenda okubuulirizibwako.\nGlobal Trust Bank (U)\nKizza Besigye olutuuse e Bulaaya n'assa ekikkoowe: 'Nfunye ku buwerero'\nOmukazi akaayanidde amasomero ga Mukiibi\nNambooze alumbye Mbidde okuleeta obuyaaye mu DP\nNince Henry, ono maneja oba...?\nAmeria Nambala ekivvulu kimuwuuba\nEkivvulu kiwuubye Big Eye n'ayita maama w'abaana


Omukazi yeezinze ku Don Nasser lwa kumufera...\nAbakyala munyikire okukola mukomye okulinda...\n“Kiwedde aboogera mwogere ngenze ne bbebi wange ono kufa kwe kulitwawukanya ” bino bye bibadde ebigambo by’omuyimbi Guvnor Ace (Ronald Ssemawere) amangu ddala nga yakagattibwa n’omwagalwa we omupya Linnea Lotlina enzaalwa ya Sweden.\nGuvnor Aca ne Linnea ababadde abasanyufu bakira bakuba ebirayiro bwe beemoola mu ngeri y'okweraga amapenzi bagattiddwa mu mpeta ey’ekitala emisana ga leero ku offiisi ya ‘Diisi’ ku Amamu House ku Goerge Street\nGuno mulundi gwa kubiri nga Ssemawere agattibwa mu bufumbo bw’ekika kino omulundi ogwasooka gw’aliwo mu August wa 2015 yagattibwa ne nnamukadde Jonnson Ann Lisa naye enzaalwa ye Sweden kyokka bano oluvannyuma bayawuukana.\nSsemawere amazze ebbanga ng’abeera Sweden gye yaali yagenda ne Lisa okutuusa mu December w’omwaka oguwedde bwe yakomawo mu Uganda.\nOno kigambibwa okudda ku buttaka kyava ku kufuna buzibu n’empapula ze ez’obutuuze ng’ayawukanye ne Lisa era okugattibwa ne Linnea akikoze kuteereza mpapula.\nKyokka Ssemawere bino abiwakanyiza ng’agamba okugattibwa ne Linnea akikoze kumukakasa nti ddala amwagala era gwasiimye mu bangi.


ABASUUBUZI ba St. Balikuddembe (Owino) bafunye essanyu omulamuzi bwalagidde KCCAyetereeze, kuba yeesibye omusango gw'ettaka gwe baagiwaabira okutandika.Eggulo omusango gwabadde gusuubirwa okutandika okuwulirwa kyokka bannamateeka ba KCCA tebaasengese bulungi biwandiiko nga bwe baalagirwa Omulamuzi Musa Ssekana.\nMu bimu ku biwandiiko bye yagambye munnamatteeka wa KCCA, Denis Byaruhanga mulimu ebiraga nti KCCA ssente yazitwala , abasuubuzi baazeewola mu bbanka ,ekyapa yakibawa n'ensonga endala ezitaliiko kwegaana. Yagambye nti ezo bwe bazikkiriziganyako omusango gugenda kwanguwa era bayinza okuguwoleza essaawa nga ssatu nga guwedde kubanga abasuubuzi kye baagala ssente zaabwe ekiyinza okubakeereya okufuna ekyapa.\nByonna Byaruhanga yabikkirizza n'ategeeza nti agenda kubisengeka bulungi. Obwedda omulamuzi ayogera abasuubuzi ba St. Balikuddembe abaabadde mu kkooti basekera mu kikonde. Omulamuzi yalagidde nti omusango gugenda kutandika okuwulirwa nga August 19 2019. Oluvannyuma Byaruhanga yategeezezza abasuubuzi nti KCCA eyagala bateese kubanga bonna ba wamu.\nSsentebe Kayongo Nkajja yategeezezza nti nabo okuteesa tebakugaana kyokka okusinziira ku ngeri gye balabamu KCCA eringaekozesa enkola y'okubakeereya beeyongere okufiirwa ate nga byonna ye yabireeta.\nMunnamateeka w'abasuubuzi mu kkampuni yaabwe eya SSLOA Kenneth Engoru yagambye nti omusango gw'abasuubuzi gweyogerera gwokka kubanga KCCA bye yabasuubiza teyabituukiriza.\nKCCA yakkiriza okuguza abasuubuzi akatale ka St. Balikuddembe mu nkola ya liizi . Yabalagira bagisasule ensimbi obuwumbi buna n'obukadde 200. Abasuubuzi beewola ssente mu bbanka ya DFCU ng'esoose kwebuuza ku KCCA oba yakoze n'abasuubuzi endagaano.\nKCCA yakkiriza era aba bbanka ssente baaziteeka ku akawunta za KCCA. Okuva mu 2009 abasuubuzi bazze babanja ekyapa naye nga KCCA ebasuubiza okutuusa ssentebe w'olukiiko olufuga ettaka mu Kampala, Yusuf Nsibambi bwe yabategeeza nti ettaka lye basaba KCCA ligwa butereevu mu ofiisi ye era KCCA teririnaako kyapa. Baagenda ne balisaba mu butongole n'alibawa nga tebasasudde ssente. Kyokka KCCA yali yabatwalako dda ssente zaabwe.\nSsente zino ze bagamba nti ziwezezza emyaka 10 nga KCCA ezikozesa, baazisaba dda ezibaddize n'egaana kwekugikuba mu kkooti ezisasule ku mpaka nga etaddemu n'amagoba. Nga kkooti tennaba kutandika, omwogezi wa KCCA, Peter Kaujju yategeezezza nti bawakanya emitendera abasuubuzi mwe baayita okufuna ekyapa era balindiridde kkooti ebasalirewo oba ssente bazizzaayo oba ekyapa kiddamu ne kiwandiikibwa mu mannya ga KCCA


PULEZIDENTI Museveni ayise omubaka wa Mawokota South, John Bosco Lubyayi ne munne Kenneth Kiyingi Bbosa abadde omubaka w’ekitundu kino abatabaganye oluvannyuma lwa Kiyingi okutwala Lubyayi mu kkooti enkulu ng’amulumiriza okubba obululu n’okugulirira abalonzi.\nOkuyingira kwa Pulezidenti mu nsonga zino kwawalirizza omulamuzi wa kkooti enkulu ey’e Mubende ali mu musango guno, Joseph Mulangira okuyimiriza okuwulira omusango guno okutuusa nga bavudde ewa Pulezidenti.\nLubyayi yasabye omulamuzi nti leero ku Lwokusatu ku ssaawa 5:00 ez’emisana bagenda kusisinkana Pulezidenti nga ssentebe w’ekibiina abatabaganye, omusango guleme kugenda mu maaso.\nEggulo ku Lwokubiri omulamuzi Mulangira yayise Kiyingi Bbosa ne balooya be okuli Ambrose Tebyasa ne Ronald Nsubuga n’alagira ne Lubyayi ajje ne looya we Enock Barata ne bakkaanya ku kusaba kwa Lubyayi okusooka okusisinkana Museveni leero.\nKyokka Pulezidenti bw’anaayogera nabo ne balemwa okukkaanya, baakuddayo mu kkooti battunke.\nOmulamuzi Mulangira bweyatusse mu kkooti yagambye nti omuwaabi n’omuwaawabirwa abawadde omukisa bagende bakkaanye wabweru wa kkooti, bwe kigaana ku Lwokuna nga May 26, 2016 bakomewo mu kkooti omusango gutandike okuwulirwa


Ebyobulamu | Dembe FM 90.4 - Part 87\nAyise ku lugwaanyu\nMu ggwanga America omukazi awonedde watono okujibwamu ebitundu bye ebyomunda bwazuukuse nga abasawo bamubaaze batandika okubijamu. Colleen Burns41- yatwaaliddwa mu ddwaliro ku lunaku lwa sande oluvanyuma lwokumira amakerenda nagamukanula. Oluvanyuma abasawo baategeezezza nga omukyaala ono bweyabadde omufu, olwo nebajawo ebyambe namakansi nebatandika okumubaaga. Nga […]\nOmukka gw’amakolero guttattana abantu\nOkunoonyereza kulaze nga omukka ogufulumizibwa okuva mumakolera agenjawulo bwegongedde okutta abantu abalina emitima eminafu. Mu bungereza abaayo bakoseddwa byansusso olwebikaka bino okurwaaza abantu baayo ekirwadde kyomutima. Mu birala ebisinze okwonoona obwengula gyemikka egiva mumotoka nokusingira dala nga ziri mumugoteko. Wano nno gavt yeggwanga lino […]\nOkukozesa akaweta kukendedde\nAbebyobulamu mu ggwanga bakizudde nga enkozesa yakaweta mubakyaala nabaami okulongoosebwa enseke ezitwaala enkwaaso kukendedde. Okunoonyereza kuno kukoleddwa aba Marie stopes uganda nga kyekitongole ekyaaweebwa olukusa ministry yebyobulamu okusaasanya enkola ze kizaala gumba zino. Okunoonyereza kulaga nga abantu abasing bino bwebaabivaako edda era bazaala buzaazi. Eyakulidde […]\nNga amawanga galindidirra nsalasale wokutukirirza ebiruubirirwa byekyaasa kino mu mwaaka 2015 gavt yakuno essira esinze kuliteeka ku byabulamu. Mu biruubirirwa 8 mwemuli okukendeeza ku muwendo gwabaana abafa nga bawere abakyaala abafiira musanya nebirala. Minister wensonga zamawanga amalala , Sam Kuteesa agamaba Uganda yegaganudde nyo okukendeeza […]\nAbakugu mu byobulamu bagamba abantu abaafuna akayokebwa omuliro wali e namungoona bafa lwakuggwamu mazzi. Akulira etendekero erinoonyereza ku nddwadde Dr Alex Coutinho agamba oluvanyuma lwomuliro okuyingira mu mibiri gyaabwe, abalwadde bano baafirwa amazzi manji mumubiri era kwekutondoka. Bino abyoogedde etendekero lino liwaayo ebikozesebwa […]\nSiliimu bongedde okumunafuya\nAbabadde abalwade ba siriimu 2 baggyiddwa ku ddagala eriweweza siriimu oluvanyuma lwokukyuusibwa obusomyo bwomumagumba nekizuulibwa nga bwebabbadde tebakyalina kawuka kaleeta siriimu. Omu kubbo kati amaze emyeezi 4 nga tamira dagala lino wabula nga tafunanga kabonero kalaga nto akawuka ka siriimu kandidda mumubiri gwe. Ebiseera ebisinga […]\nOkwebaka ekimala kikkakkanya omutima\nKizuuliddwa nga omuntu afuna otulo otumala bwekimuyamba okwekingiriza ekirwadde kyomutima. Ebintu ebyenjawulo nga okulya obulungi, nebirala bitaasa nyo abantu ekirwdde kino ekyomutyima, wabula kyamugaso nyo omuntu okufuna otulo otumala okusobola okweala ekirwadde kyomutima kino. Omuntu okufuna otulo otumala kiyambira dala omuntu obutakwaatibwa kirwadde kya mutima. […]\nMulimu abakyaala abaamira pini okukola figa nebwekiba kyetaagis ki. Waliwo omukyaala azze yeelumya enjala okumala emyaaka 20 nga ayagala okusala ku myaaka nokukola figa nga enjogera yaleero. Wabula tafunyemu, yenna asigadde ngumbangumba era bwomutunuulira alinga akakadde akemyaaka 70 Helen Gillespie, 30, yatandika okwerumya enjala nga […]\nEnkola empya ezze\nMinistry yebyobulamu ezze nenkola empya gyeegamba nti yaakudaabulula ekisaawe kyebyobulamu mu ggwanga. Mu kino baagala ensimbi zonna eziweeba yo eri ebyobulamu zigabanyizibwenga kyenkanyi eri enddwadde nebizibu mu byobulamu mu ggwanga. Mukino baagala ensimbi zonna zisookenga kukunganyizibwa wamu noluvanyuma zigabanyizibwe okwetolola eggwanga okusobola okukola ku bizibu […]\nOmusajja omulala yesse e Mulago\nOmusajja omulala yeekasuse okuva ku mwaaliriro ogwokuna ku dwaliro e Mulago neyekata wansi nafiirawo. Omugenzi ategeerekese nga nga Kenneth Muhumuza nga abadde atawanyizibwa ekirwadde kyomutima yeenyiye naabuka okuva ku mwaliriro ogwokuna paka ku taka. Muganda womugenzi ategeerekese nga Baguma Muhumuza agamba omugenzi ono yasoose kwegezamu […]